
Kirjallisuuden ystävät 

avarissa kirjahalleissamme, 
joissa kymmenet pöydät ja 
sadat hyllyt notkuvat kai: 
kenlaisten ja kaikenkielisz 
ten kirjojen painosta. 


yksi ae vat: 100.000 mk. 
Tämä ,,suomalaisen si: yksi 9 af 50.000 mk. 
vistyneistön suur: viisi SY la KäIalan 10.000 mk. 
kirjakauppa" tarjoaa kymmenen (10)........ 5.000 mk. 


sekä suuri määrä 2.000, 1.000, 500, 
20C, 100 ja 75 markan arvoisia voit: 
toja. Vielä nytkin ostettu arpa on 
osallistunut yllämainittuihin arvon: 
toihin, joiden voittoluettelot N:o 1 
ja N:o 2 (21/12; alkaen) saatavissa. 


Teille muutakin kuin päi: 
vän kysytyt uutuudet: sieltä 
löydätte täydellisen valikoi- 
man vanhempaakin kirjalliz 
suutta samoinkuin alkupe- 
räistä ulkomaista kirjalli: 
suutta ja lehtiä. 

ISÄNMAALLISEN KANSANLIIKKEEN KAN- 
NATUSYHDISTYS r.y:n Arpajaistoimisto 
Helsinki, Kaisaniemenk. 6. A. huone 30 p. 26 404 


Myydään m.m. IKL:n toimistossa ja Rautatiekirjakauppa 
Oy:n myymälöissä, kaikkialla maassamme. 


Tilatkaa 
POHJATUULI : 


Innostus, millä Pohjatuulen ilmestymistä on terveh- 
ditty yli maan, on puolestaan osoituksena siitä, että 
tällaisen uuden maailmankatsomuksen ja ihmiskäsi: 
tyksen tienraivaajana julkisuuteen astuvan sivistys: 
lehden ilmestyminen on ajankohtainen välttämättö: 
myys. Jokainen tajuaa, että uudistumisen täytyy tulla, 
henkisten arvojen hävityksen jatkuminen saada este: 
tyksi. Tilaamalla Pohjatuulen voi lukija saada aavisz 
tuksen siitä, mikä on tuo uusi elämäntunne, uusi 
ajattelu, uusi maailmankäsitys. 


Lehteä voidaan tilata postitoimistoista, kirjaz 
kaupoista, Rautatiekirjakaupan myymälöistä 
sekä asiamiehiltämme ja suoraan lehden toi: 
mistosta Helsinki, Hallituskatu 17. 

KIRJALLIS: TAITEELLINEN JULKAISU 


i PAKINEN 


Aina uutta vuotta aloittaessamme täyttää mie- 
lemme vakavuus, silmämme koettavat tähyillä etäi- 
syyteen tavatakseen ikäänkuin jostakin taivaan- 
rantojen takaa tulevaisuuden merkit. Mutta eikö 
tähyily johonkin kauas tuntemattomaan kuulu toi- 
selle sijalle — nykyhetki, tämä päivä on meitä lä- 
hempänä. Eikö ensi sijassa ole tärkeää, että uskal- 
lamme nähdä kunkin päivämme todellisuuden kovat 
kasvot sellaisina kuin ne todella ovat, sillä eivätkö 
tämän päivän häviöt tai voitot ole aina ratkaise- 
vasti vaikuttamassa tulevaisuutemme muodostumi- 
seen? Eikö siksi ole tärkeää, että otamme uljaasti 
kannettavaksemme kunkin päivän syyllisyytemme 
emmekä syytä häviöistämme lähimmäisiämme? 

Varmaan moni sanoo, että sehän olisi kaunista ja 
sankarillista, jos niin jaksaisi tehdä. Mutta täytyykö 
tunnustaa syyllisyytensä, jos tuntee kulkevansa pi- 


meässä, olevansa joittenkin itseään mahtavampien . 


voimien johdettavissa? Eikö sellainen ole väärää 
alistuvaisuutta, rikosta pyhää itseään vastaan? 
Fikö hengen aktiivisuus, kapinamieli ole sisäisen 
olemuksemme terveyden ja voiman ilmaus, vasta- 
reaktio sieluumme tunkeutuvan sairauden ja mädän 
puhdistamiseksi ? 

* 


ELÄMÄ ON PERSOONALLISUUKSIEN 
VALTAA. 


Historia todistaa meille, kuinka kaikki suuret ta- 
pahtumat, valtavat henkiset virtaukset ovat historian 
nerojen, voimakkaiden persoonallisuuksien vyöry- 
mään saattamia. Tällaiset persoonallisuudet ovat 
kuin suunnattomat sähkökoneet, jotka imevät ja 

hengittävät ympäristöstään, aikansa ihmisistä, ai- 
kansa hengestä itseensä tuon suunnattoman voiman, 
jonka he kypsytettynä vapauttavat jälleen itsestään 
ja lähettävät pyörittämään maailman koneistoa. 

Ajatellessamme tämän esityksen valossa syylli- 
syys- ja syyttömyysprobleemia, valkenee meille eri- 
koisen vaativana johtajien vastuu. = Sokeudessa 
pitävän kasvatusjärjestelmän seurauksena on valta- 
vin osa ihmiskunnasta tiedottomia lapsia, jotka tar- 
vitsevat suuren isän voimakasta kättä selviytyäk- 
seen elämän kovassa kamppailussa. Vaistomme kai- 
paa johtajia, opettajia, joihin voi luottaa. On rikol- 
lista syyttää joukkoja silloin, kun johtajain rahan ja 
vallan himo on muuttunut niin valtavaksi, että se 
vaatii uhrikseen isänmaan ja kansakunnan pyhim- 
mät arvot. On turhaa puhua joukoille johtaja- 
arvovallan palautuksesta niin kauan kuin johtajien 
teot todistavat heidän suunsa puheessa ja sisäisessä 
olemuksessaan vallitsevan syvän ristiriidan. Ihmi- 
nen tietää kyllä intuitiivisen kykynsä herkistämällä 
vaistolla, milloin hänelle puhutaan totta, milloin 
valehdellaan. Johtajat ovat pettäneet, häpeällisesti 
pettäneet Suomen talonpoikaa ja Suomen työväkeä 
kerta kerran jälkeen. — Ei ole ihme, jos tämä kansa 
on muuttunut epäluuloiseksi, on lakannut usko- 
masta johtajiin ja vaatinut itselleen valtaa, kuvitel- 
len siten itse hallitsevansa, mutta todellisuudessa 
auttaen esiin kiipijöitä, jotka ovat valmiit myy- 
mään itsensä rahasta. 

Ihmisjärki vaatii todistuksia, siksi ottakaamme 
jälleen tueksemme historia. — Eikö historia osoita 
meille, että juuri kunnottomat johtajat ovat syypäät 


kansojen onnettomuuteen ja hätään? Eikö historian 
(Jatk. siv. 6) 


Vastaava toimittaja: Yrjö Koivukari. 


Toimitussihteeri: Eino Mikkola. 


Tavattavissa k:lo 11—13. 
Toimitus ja konttori: Hallituskatu 17, h. 210. Puh. 35 316. 


POHJATUULI 


GUNNAR SUOLAHTI. 


PERSOONALLISIA VÄLÄHDYKSIÄ SUURESTA VAINAJASTA. 


Prof. Suolahden käsitys tieteellisestä työstä oli 
tavanomaisesta poikkeava ja inspiroiva. Tieteellinen 
työ, joka ei jollain tavoin käsittele elämänkatsomus- 
kysymyksiä, oli hänen sanojensa mukaan »käsi- 
työtä», ei tiedettä. Jokainen suuri työ oli hänelle 
ollut persoonallinen probleemi. Hänelle ei omien 
sanojensa mukaan ollut mahdollista keksiä mitään, 
luoda mitään merkittävää, jollei takana ollut voi- 
makas persoonallinen elämys, josta hän lähti. 

Kun sosiaaliset probleemit olivat tulleet poltta- 
viksi ja luokkataistelu päivän tunnussanaksi, niin 
prof. Suolahti näistä päivän aktuaalisista asioista 
johtui selvittämään erään etuoikeutetun luokan his- 
toriaa. Hän otti selvittääkseen, osoittiko pappis- 
säädyn historia, että tämän säädyn olemassaolo 
oli oikeutettu. 

Prot. Suolahden objektiivisuutta ja asiallisuutta 
on yleisesti pidetty esikuvallisena. = Asiallisuus oli 
hänelle niin luontaista, ettei se näyttänyt vaativan 
häneltä minkäänlaisia ponnistuksia. 

Ulkonaisesti suurilta näyttävät saavutukset eivät 
vaikuttaneet hänen arviointiinsa millään tavoin. 
Ainoastaan uutta luova kyky, ainoastaan hedelmäl- 
linen ajattelu herätti hänessä arvonantoa. Näin ol- 
len hän saattoi keskustelussa ikäänkuin sivumen- 
nen sijoittaa jonkun yleisesti tunnustetun auktori- 
teetin mitättömään asemaan ja sanoa suuren tun- 
nustuksen sanan työstä tai henkilöstä, jota ei ylei- 
sesti ole ollenkaan huomattu. Kuulijasta tämä ehkä 
tuntui niin radikaaliselta, että hän tuli ilmaisseeksi 
hämmästyksensä, mutta prof. Suolahden tyynestä 
ilmeestä näki, että tuo hänen näkökohtansa, vain 
luovan kyvyn tunnustaminen, oli hänelle niin ehdo- 
ton, niin itsestään selvä, ettei hänelle tässä arvioin- 
nissa ollut mitään radikaalisuuden, vielä vähemmän 
sensationellin vivahdusta, ei edes mitään huvittavaa, 
se oli tunnollista harkintaa, ei muuta. Hänessä oli 
sitäpaitsi niin suuri kunnioittamisen kyky, että se jo 
aina johti hänet löytämään sen, mikä tunnustusta 
ansaitsee. — Tuosta harvinaisesta kunnioittamisen 
kyvystä johtui, että hän kuunteli keskustelutoverinsa 
sanoja vetoavan keskittyneesti. Vaikka sanoja olisi 

ilmaissut sanottavansa epäselvästi ja kypsymättö- 
mästi, hän otti sen aina harkiten huomioon, selvensi 
ja kehitti ajatusta ja esitti, mitä tietä sitä saattoi 
tarkistaa ja tutkia edelleen. 

Oli kerran puhe eräästä taiteilijasta, jonka tuo- 
tannosta aina ehdottomasti kuultaa käsitys henki- 
sistä maailmoista, henkisen maailman ylivallasta, 
käsitys, joka yleensä nykyaikaa oudoksuttaa. Mai- 
nitsimme prof. Suolahdelle, että tavallinen arvostelu 
tuosta taiteilijasta on, että hän kirjoittaa hyvin huo- 
limatta tästä oudosta henkisestä maailmankatsomuk- 
sestaan. Suolahden ainoa vastaus oli sydämellinen 
nauru. Hän oli tosiaan kuin olisi kuullut hassun- 
kurisen ja onnistuneen vitsin, sillä niinkuin keskus- 
telusta ilmeni, hänelle oli päivänselvää, että tuo 
maailmankatsomus juuri kannatti k.o. taiteilijan 
tuotantoa, oli edellytys hänen luomiselleen. 

Puhuttiin enemmän siitä, että nykyaikaisen ihmi- 
sen tajuntaan ei yleensä kuulu käsitys henkisen 
maailman olemassaolosta ja elävyydestä. »Niin, minä 
en ymmärrä, kuinka ne jaksavat elää», sanoi prof. 
Suolahti. 

Kulttuurimme nykyistä tilaa prof. Suolahti suri 
syvästi. Erään viimesyksyisen keskustelun perus- 
teella uskaltaisin sanoa: hänen käsityksensä tuntui 
melkeinpä epätoivoiselta. Olemme melkein umpi- 
kujassa, jollei jostain tule pelastusta. Kulttuurin 
nykyinen kriisi on maailmankatsomuksen kriisi. 

Hänelle itselleen olivat kulttuurikysymykset olen- 
naisinta maailmassa. Niinpä tämä viime vuosikym- 
meninä hänen silmiensä edessä muuttunut suhtautu- 
minen kulttuuriin, nykyinen kulttuuriarvojen vähäk- 
syminen, oli hänen mielestään järkyttävä ja vaaralli- 
nen. ilmiö. 

Itse hän eli henkisyydessä. Hänen luova ky- 
kynsä, hänen arviointinsa, joka elämän ilmi- 
öistä korotti olennaisen, mekaanisuudesta aina 
eroitti orgaanisen ja hänen lämmin arvonantonsa ja 
hartautensa vaikuttivat sen, että häntä lähestyes- 
sään melkein kuin aisteillaan tunsi astuvansa jalos- 
tuneeseen piiriin. 

Maija Juvas. 


UUSI ELÄMÄNKATSOMUS. 


POHJKLUULI 


UUSI IHMISIHANNE. 


Jokaisen meistä on astuttava kadulle saarnaamaan 
uutta julistusta: Suomen kansanelämisen 
oikeuden ja kansallisen olemassa- 
olon ehtona on uusi elämänkatso- 
mus, uusiihmisihanne, uudenlainen 


kansa. 


Ihmiskunnan kehitys on muodostanut altruisti- 
sen suuntauksen elämän ja toimeentulemisen eh- 
doksi. Ihminen voi enää elää ja toimia vain yhteis- 
työn turvin. 

Historiallisen kehityksen yleiset ääriviivat ovat 
muovautuneet kiinteiksi ja pysyviksi. Miesten aika- 
kaudet ja raukkojen aikakaudet ovat säännöllisesti, 
syyn ja seurauksen lain vääjäämättömyydellä seu- 
ranneet toistaan. Säännöllisesti on väärällä tavalla 
— egosentrisin, minäkeskeisin merkein — hyväksi 
käytetty rauhallisen, suotuisan kehityksen kausi, 
varaten heikoille vähintäin samanarvoiset kehitys- 
mahdollisuudet kuin vahvoille, kehittänyt tarpeetto- 
man suurta aineellista hyvinvointia kasaten muo- 
dollisten elämänehtojen parantuessa kultaa ja ko- 


ruja, ylellisyyttä ja nautintoja, löyhentänyt elä- 


mäntapoja ja aviollisia siteitä, desentralisoinut valtio- 
muodon, heikontanut ja myrkyttänyt yksilön sekä 
lopuksi koko siveellisen elämänkatsomuksen, ra- 
kentaen siten lberalistisen kulttuuriyhteiskunnan, 
jonka — kouriintuntuva ominaisuus on siveellinen 
rappio. On ollut egyptiläisen kulttuurin rappio, 
kiinalaisen kulttuurin rappio, helleeniläisen kult- 
tuurin rappio, roomalaisen kulttuurin rappio, 
valistusajan rappio — — — ja on tällä hetkellä 
koko valkoisen rodun rappio. Tällainen rappiokausi 
on aina merkitty historiaan kauniina kulttuurikau- 
tena ja ajan kaukaisuuden vuoksi sivuutettu vain 
lievästi ihmetellen sellaisen aikakauden, etupäässä 
vain taiteessa säilynyt pohjaton, meillekin käsittä- 
mätön siveellinen saasta. Tällainen rappiokausi on 
aina kestänyt sen verran aikaa, kunnes valtion ulko- 
puolelta tai sisältä noussut terve aktiivinen voima 
on pirstonut sen olemattomaksi, — ja on tämä alku- 


UUDENLAINEN KANSA. 


voima silloin aina luonnonlain välttämättömyydellä 
mennyt repimisessään liian pitkälle tuhoten useinkin 
mittaamattomia taloudellisia ja kulttuuriarvoja. 
Velton, sivistyneen, siveettömän ylellisyyden ti- 
lalle on astunut sota, kurjuus, raaistuminen. Tä- 
män jälkeen on tullut täysikasvuisten miesten, vah- 
vojen aika, — siellä, missä kansassa on vielä ollut 
jälellä tervettä pohjaa, missä sillä on ollut voimak- 
kaita johtajia, siellä on rippeet koottu, järjestetty, 
pelastettu, valtiomuoto keskitetty, elämä ohjattu 
uusille urille, terveytetty, — kunnes kasvava hyvin- 
vointi ja heikentyminen on taaskin voinut alkaa 


tuottoisan syövytystyönsä. 


NÄIN ON JUMALA — KERRAN TOISENSA 
JÄLKEEN — ANTANUT KANSOILLE TILAI- 
SUUDEN NÄHDÄ JA TEHDÄ PARANNUKSEN, 
— mutta mitään emme ole oppineet. 


Nyt kulttuuriliberalismi sekä sen lapsi marxilai- 
suus ovat onnistuneet kehittämään — nykyisenä 
nopeiden teknillisten yhteyksien aikana koko val- 
koiselle rodulle yhteiseksi — siveellisesti. kokonaan 
kielteisen elämänkatsomuksen, jonka korkeimpana ja 
lopullisena pyrkimyksenä, helpoimmin poliittisen 
vallan kautta saavutettavana päämääränä on ai- 
neellinen valta, raha, mahdollisuus elää riippumat- 
tomana koroillaan, mahdollisuus olla tekemättä työtä. 
— — — Nämä ovat kaameita sanoja. — Selvästi 
kaikuu niissä rodun ja kansan kuolinkellojen ääni. 

»Sata vuotta on puhuttu vain oikeuksista, on vii- 
meinkin aika puhua myös velvollisuuksista.» Libera- 
lismi ja sosialidemokratia ovat luoneet tämän asiain- 
tilan, kasvattaneet kansan siihen, että kansanluokat, 
intressiryhmät, yksilöt ovat valtiollisessa, yhteis- 
kunnallisessa ja taloudellisessa elämässä pyrkineet 
vain saavuttamaan itselleen ja kansalaisilleen oi- 
keuksia ja välttymään velvollisuuksista. Ominaista 
nykyiselle sukupolvelle on, että se on tehnyt ihmi- 
sestä taloudellisen objektin, taloudellisen työvälineen, 
eikä säilyttänyt yksilöä taloudellisena subjektina, 

POHJATUULI 


itsenäisenä tekijänä. Tämä aika on kasvattanut 
meissä kielteisiä ominaisuuksia: epärehellisyyttä, 
vastuuntunnon. puutetta, kademieltä: toisen ai- 
kaansaannos on aina revittävä. Rivimieshengen, 
kansan kokonaisuustunteen, kalleimman, tärkeim- 
män, —positiivisimman ominaisuuden on nykyi- 
nen järjestelmä koettanut perinjuurin hävittää 
Suomenkin kansasta — ja siinä jo suurelta osalta onnis- 
tunutkin. Leveälle tielle on näin kansat johdettu. 
Kokonaisia sukupolvia on turmeltu. 

Usein kuulee kulttuuriliberalismia puolustettavan 
sillä, että se xkasvattaa persoonallisuuksia». Kyllä to- 
siaan se kasvattaa persoonallisuuksia, jos persoonalli- 
suuden mittana on valta ja raha — perimmäisesti raha. 
Jos yksilön toiminnan määrää markka ja leipä eikä 
isänmaa ja tunto. Kun on käynyt harvinaisuudessaan 
pilkanalaiseksi se, joka ei myy vakaumustaan rahan 
tai vallan saamisen toivossa tai niiden menettämisen 
pelosta. Tähän on jo tultu tässäkin maassa. Tähän 
saakka on tämän kautensa kehityksen tiellä päässyt 
valkoinen rotu tyrmistyttämän yksipuolisen teknil- 
lisen kulttuurinsa lumoamana. Aallonpohja lähes- 
tyy. Historian merkit eivät petä. Kehityksen kynnys 
on edessä. Ilmeisesti täytyy olosuhteiden tulla 
vielä huonommiksi voidakseen tulla paremmiksi. 

Eikä tätä tilaa voida korjata. Rakennusrähjästä 
ei tehdä paikkaamalla palatsia. Kaikki on raken- 
nettava alusta alkaen uudelleen. Perustus on kai- 
vettava pohjakallioon saakka. Tämän mädänneen 
minä-ajan tilalle on asetettava uusi me-aika. On 
luotava kokonaan uusi elämänkatsomus, kokonaan 
uusi elämänihanne, kokonaan uudenlainen kansa, 
Persoonallisuuden mittapuuna on silloin oleva hen- 
kilön kyky parhaiten palvella toisia, yhteiskuntaa, 
Jumalan tietä, — eikä se, miten hän notkeimmin PYSs- 
tyy kohottamaan itsensä ja murskaamaan muita. 
Sillä yksi ei tule sillä paremmaksi, että toiset tulevat 
huonommiksi, vaan sillä, että toiset tulevat parem- 
miksi. Materialistisesta elämänkatsomuksesta on siir- 
ryttävä = siveelliseen elämänkatsomukseen. Suomen 
kansan pelastamista ja sen pelastuksen turvaamista 


varten on kasvatettava kokonaan uudenlainen kansa, 
on luotava uusi ihmisihanne, jonka valtaominai- 
suuksina ovat nöyryys, uhrimieli, velvollisuuden- 
tunto. Mutta ei nöyryys sellaisena passiivisena, 
tarkoituksetta kärsivänä nöyryytenä kuin sitä 
on joskus kristillisessä mielessä väärin selitetty, 
vaan elävänä, hedelmällisenä nöyryytenä. Fi 
uhraantumista — tarkoituksettomana = asketismina, 
uhrina uhrin vuoksi, vaan tietoisena, iloisena, aktii- 
visena uhrautumisena. Ei koneellista velvollisuuk- 
sien täyttämistä, vaan myönteistä, vastuualtista, 
riemullista ja järkähtämätöntä velvollisuudentuntoa. 
Ja ihmisen arvoa mitattaessa on muistettava, että 
oikea, todellinen uhrimieli ei koskaan kysy uhrin 
hintaa eikä tunne palkinnon toivoa. Aktiiviseen uhri- 
mieleen on aina yhtyneenä juuri sen aktiviteetin 
määrääjänä taistelumieli, eikä ilman sitä mitään 
positiivista saavuteta eikä säilytetä. Mutta samalla 
tavoin kuin uhrimielen on oltava vaatimattomuu- 
dessaan aktiivista, samoin on taistelumielen rohkeu- 
dessaan oltava tyyntä ja harkittua. Elävä, riemulli- 
nen, aktiivinen marttyyrius on se ase ja voima, jota 
vastaan Saatana ei pysty seisomaan, pukeutuipa 
hän minkälaiseen verhoon tahansa. Jos Suomen 
kansalla on voimaa omaksua tällainen elämänkatso- 
mus, silloin, mutta vasta silloin voivat toteutua sanat: 
»Pohjoisesta nousee kansa — — —» 

Aina on pilkattu siveellisen elämänkatsomuksen 
esitaistelijoita, aina heitä on vainottu ja raastettu 
roviolle, — siis on 


jokaisen meistä astuttava kadulle saarnaamaan 
uutta julistusta: Suomen kansan elämisen 
oikeuden ja kansallisen olemassa- 
olon ehtona on uusi elämänkatso- 
mus, uusiihmisihanne, uudenlainen 
kansa, jonka tunnusmerkkeinä ovat 
nöyryys, 
uhrimiei jan järkähtämätön: med. 


myönteinen aktiivinen 


vollisuudentunto. 


TO, 1533! K. M. Wallenius. 


POHJATUULI 


POHJAEFVUMILPSTA TKL 


Meille on lähetetty seuraava kirjoitus: 
Onko Pohjatuuli jesuittta? 


Tapasin miehen, joka oli jo aikaisemmin huolelli- 
sesti syventynyt Pohjatuuleen. Hän sanoi: yl ässä 
tulee nuo sinimustat värit nähtyäni mieleeni suutari 
Mätön murhatapaus, Onn Happosen juttu, huma- 
laiset ykansanjohtajatv», Minna Craucherin salonki 
ja oikeastaan koko törky, aina presidentti Stählbergin 
ja eduskunnan varapuhemiehen Väinö Hakkilan 


muilutukseen asti. — Ja katso, mikä henkinen — 
sanoisinko — vilpittömyys aukeaa tuon sinimustan 
kannen alla. Sisältö uhkuu vakavaa halua asennoitua 
siihen, mikä olisi yleisinhimillistä. — En ymmärrä 


vain sitä mielettömän tylsää köyhälistön vtuntemustay 
kun noiden tunnuksien ohella huudahtavat: Puhutaan 
kuiluista, mutta Pohjatuulen mielestä ei mitään 
sovittamattomia kuiluja ole olemassa, on vain näkö- 
harhoja, joita sanomalehtien toimitusherrat elättävät, 
imeäkseen joukoilta rahaa ja kiduttaakseen heidät 
kuoliaiksi» — Kummallista, että nuo edellämainitut 
yleisesti tunnetut murhat, joista on tuomioitakin jo 
langetettu, olisivatkin vain toimitusherrojen elättämiä 
näköharhoja. = Eikö nuo Suomen tasavaltalaisten 
kansalaisten väkivaltaiset poistot tapahtuneet juuri 
kiduttamalla? Ehkäpä ne eivät olekaan mitään sovitta- 
mattomia kuiluja? — Kauniita sanoja likaisen asian 
peitoksi, se on jesurittamaista. — Jos sinulla hyvä 
ystäväni on uskoa noiden Pohjatuulen toimitus- 
herrojen vreiluuteen, niin pistä sanani paperille ja 
koeta eikö nuokin ole niitä raukkoja, jotka eivät uskalla 
ottaa iskua vrintaany», vaan tahtovat sanani kaikuvaksi 
ylähetettyjen»-palstoilla iskuna vselkäänsäv, kuten he 
niin rehennellen sanoivat. Minun sydämessäni Pohja- 
tuuli saavutti jalon tarkoituksensa, se teki »syvä- 
kyntöäy käyttääkseni heidän sanojaan. — Tuo Pohja- 
tuuli voisi luoda oman järjestön yleisinhimillisyyttä 
puoltamaan. Mutta se raukka ei tietenkään voi, sillä 
se on jesuiitta, sillä on paavinsa IKL, sen sanat ovat 
sille opetettuja. Jos se ei sensuroisi henkeni ilmausta 
vaan julkaisisi sen, ja vapautuisi valheaistimuksestaan, 
vtaistelujärjestön» vankeudesta, järjestön, jonka edus- 
lajat eivät ymmärrä mitään siitä henkisestä jaloudesta 
mikä on Pohjatuulen esittämä kulttuuriydin, — ei 
edes sen vertaa, että näkisivät eduskunnan istuntosalia 
kaunistavissa veistoksissa, maamme suurimman ku- 
vanveistäjän, Väinö Aaltosen töissä kauneutta, samaa 
jota kansamme sielukin kaipaa — jos se olisi vapaa, 
käyttäisin minäkin henkistä Mikaelin miekkaani 


lohikäärmeen, materialistisen pelkuruuden tuhoksi. 
Juuri tuon, nyt olemattoman (ja ehkä koskaan synty- 
mättömän?) »Pohjatuulen-]ärjestön» riveissä, isän- 
maallisuus käsitteen jalostamiseksi tahtoisin säälimä- 
töntä ja totuuttarakastavaa sanaami viljellä. — Yritä 
sinä edellä ja kirjoita noille maan ytoivoilley ja koete- 
taan onko Pohjatuuli jesuiitta jonka moraali on: kun 
me viis" hurjaa häijyä sitä yhtä rampaa hakattiin 
].1.e.» 

Siinä oli siis tapaamiseni tuon kansalaisen M.M:n 
kanssa, joten en lisää enkä poista hänen vapaan hen- 
kensä vilpittömiä sanoja, en ole sensuuri, tunnustan 
johtajaperiaatteen ja henkisen suoruuden arvovallan; 


olen 
Olavi Suvela. 


Edellä julkaistu kirjoitus osoittaa selvästi, kuinka 
meitä vaatimalla vaaditaan astumaan poliittiselle 
taistelutantereelle. Pohjatuuli on kirjallis-taiteelli- 
nen julkaisu ja sellaisena epäpoliittinen. Koska kui- 
tenkin taistelemme määrätyn maailmankäsityksen 
puolesta, emme halua kieltäytyä vastaamasta meille 
vakavassa mielessä tehtyihin kysymyksiin. 

Heti kirjoituksen alussa isketään meitä syytöksillä 
eräistä murhista ja muista rikoksista. Käännämme 
iskijäö kohti rintamme: 


ME OLEMME VASTUUSSA NIISTÄ. 


— Emme Isänmaallisen Kansanliikkeen jäseninä 
— liikkeestä ei ole löydetty mitään lainvastaista, 
vaikka hyvää tahtoa ei etsimisessä ole puuttunut — 
vaan valkoisen aatteen miehinä. Noista harha- 
iskuista olemme kärsineet, kärsineet ehkä vielä 
enemmän kuin vastustajamme ovat nauttineet voi- 
dessaan heittää syytökset silmillemme. Eräät meistä 
istuvat parastaikaa telkien takana sovittamassa 
niitä, jokainen meistä on valmis astumaan minä 
hetkenä hyvänsä vankilaan. Ja niin täytyy olla: 
mitä olemme rikkoneet — tahtomattamme rikkoneet, 
sen sovitamme lain kirjaimen mukaan. Teot tuomit- 
see laki, tekijät vain omatunto ja tulevaisuus. 

Tiedämme, että vain aikaisemmat tekomme, ereh- 
dyksemme, rikkomuksemme silmien edessä voimme 
kulkea eteen- ja ylöspäin. Harhaiskut ovat osa val- 
koisen aatteen historiaa Suomessa. Aatteen historia 
ei enempää kuin kansojenkaan ole pelkkää valoa. 


POHJATUULI 


Kun aate syntyy ja kehittyy, täytyy sen esiintun- 
keutuessaan puhkaista todellisuuden kuori ja tällöin 
voi tuhoutua paljonkin arvokasta. Itse aate, jos 
se on historiallisen hetken esiinkutsuma,ei kuiten- 
kaan vahingoitu vaan kirkastuu, löytäen oikeat 
toteutumismuodot. 

Kirjoituksessa puhutaan kuiluista. Parempiosais- 
ten itsekkyydestä, kansalle vieraan kielen valta- 
asemasta, Suomen kansan epäluuloisesta luonteesta 
johtuu se, että niitä on olemassa. Vasemmiston joh- 
tajat ovat harkitsevassa itsekkyydessään asettaneet 
puoluerajat kulkemaan pitkin yhteiskunnallisia kui- 
luja synnyttäen siten katkeran luokkataistelun. 
Porvariston johtajat ovat lyhytnäköisyydessään 
tyytyneet tähän ja näkemättä työväessä tärkeintä 
osaa kansasta jättäneet sen edut kokonaan huo- 
mioonottamatta. Uusi nuoriso näkee, että Suomen 
kansan tuho on edessä, elleivät joukot huomaa puo- 
luejohtajien moraalittomuutta ja itsekkyyttä. Se 
on valmis panemaan elämänsä alttiiksi, täyttämään 
nuo kuilut omilla ruumiillaan, elleivät Suomen kan- 
san silmät muuten avaudu. 

Kirjoituksessa väitetään, että Pohjatuulen paa- 
vina olisi IKL ja että sen sanat olisivat sille opetet- 
tuja. Useammin kuin kerran on maassamme viime 
aikoina tuotu esiin se ihmeellinen käsitys, että IKL 
olisi jotakin muuta kuin jäsentensä pyhimpiä tar- 
koitusperiä toteuttamaan luotu järjestö. Jos jostakin 
opettamisesta voi puhua, on asianlaita täysin päin- 
vastainen: Johtajat ovat imeneet itseensä joukkojen 
syvimmän tahdon ja pyrkivät sitä toteuttamaan. Sen- 
tähden ovat järjestön jäsenet — myös Pohjatuulen 
toimittajat — valmiita antamaan kaikkensa liik- 
keelle ilman että heidän vapaata tahtoaan on hiuk- 
kaakaan kahlehdittu. 

IKL:n taistelu tapahtuu pääasiassa poliittisella 
rintamalla. Pohjatuuli näkee tehtävänsä taistelussa 
uuden, johtajaperiaatteen tunnustavan henkisen 
maailmankatsomuksen puolesta. Sen mielestä on 
kansamme elinkysymys sosiaalisen kysymyksen oikea 
ratkaisu. Kirjallisuutemme voi Pohjatuulen mielestä 
saavuttaa korkeimman nousunsa vasta silloin, kun 
tulenkantaja-sukupolven rohkeaan taistelutahtoon 
yhtyy sisäisestä näkemyksestä voimansa imevä va- 
kavuus. Pohjatuuli rakastaa Suomen kansan sielua 
ja haluaa tehdä sen voimakkaaksi ja kirkkaaksi. 

Taistelemme Isänmaallisen Kansanliikkeen sini- 
mustan värin alla. Me näemme siinä yhdistyneinä 
taivaan ja maan värin. Mikä siinä on mustaa, se on 
maata, kärsivää, taistelevaa, erehtyvää, mikä siinä 
on sinistä, se on taivaan sineä, aatetta, henkeä, tule- 


vaisuutta. 
Eino Mikkola. 


(Jatk. sivulta 1): 


kulku ole sopusoinnussa oman sisimmän tunteemme 
vaatimusten kanssa, että todelliset suuret johtaja- 
persoonallisuudet eivät voi olla rahalla ostettavissa! 
Heidän korkein käskijänsä on omantunnon ääni, ja 
heidän ylpeä itsetuntonsa vaatii saada lunastaa 
itsensä kokonaan uhraavan taistelun kautta heidän 
tekojensa arvoisen vallan. Ellei suurten aatteiden 
ajajiksi nouse johtajia, jotka panevat kaikkensa 
vaakaan, kykenevät rajattomaan uhrimieleen ja 
kieltäymykseen, luopumaan kaikista tämänhetki- 
sistä aineellisuuspyyteistään, ei aatteen voitto tule 
koskaan toteutumaan. 

Uutta vuotta aloitettaessa tuntuu tärkeimmältä 
vedota Pohjatuulessa johtajien itsetuntoon — näin 
erittäinkin, kun ajatellaan kirjallisuuden ja taiteen 
johtajaistuimelle kohonneita. Sillä eivätkö juuri tai- 
teen suurmiehet ole vaikuttavimpia kansakuntien 
elämän muovaajia, eikö juuri heidän henkensä 
voima ja valo ole tienviittana tuleville? 

Se maailmankatsomuksen ja yhteiskuntajärjes- 
telmän kuva, mikä hahmoittuu nuorison sielussa 
alati kirkastuen,on korkeampi kuin mikään menneen 
historian suurista aatteista. Ja olisihan takaperoista, 
jos se ei sitä olisi! Nuorison maailmankatsomuksen 
päämääränä on henkisesti vapaa ihminen. Siksi se 
tahtoo estää rahan sorron ja kohottamalla joukkojen 
elintason poistaa katkeruuden ja passiivisen saa- 
mattomuuden. = Perusedellytyksenä selviytymiseen 
olemassaolon taistelusta on työ, kova, rautainen työ. 
Nykyajan ihminen kunnioittaa vain rehellistä työtä, 
mutta samalla taistelee työn orjuutta, sorron or- 
juutta vastaan. Siksi meidän on taisteltava itsel- 
lemme olosuhteet, jolloin sisäinen kylmenemisemme 
lakkaa ja sieluumme alkaa virrata uutta tulisuutta 
ja voimaa. 

Mutta tämän uuden suggestion, uuden virtauksen 
täytyy lähteä ylhäältä päin, johtajista. Niin pian 
kuin kansan keskelle nousee todella itsensä koko- 
naan uhraavia johtajia, herää kansan sisin tahto 
saada totella heitä. 

Lämpö herättää lähellään lämpöä, tuli sytyttää 
tulta. Jalon itsetunnon innoittama työ antaa ihmi- 
selle tulisuutta, muuttaa passiivisen voimattomuu- 
dentilan isänmaalle onnea tuottavaksi aktiivisen 
voitontahdon hedelmöittämäksi elämäksi. 
Y.Ä. 


Vanha sukupolvi tuijottaa taakseen, vaistouupumuk- 
seen ja kuolemaan. Nuorison sielussa on hahmoutu- 
massa uusi ihmiskäsitys, uusi elämäntunne. Se näkee 
kunnian ja häpeän, näkee velvollisuudet ja vastuun, voi- 
ton ja tappion kokonaan toisella tavalla, 


POHJATUULI 


KIRJAILIJA. 


Minun täytyi kirjoittaa kauan ja paljon ennen- 
kuin ymmärsin, ettei kirjailija saa eikä voi tyytyä 
puhumaan »vaarattomista» asioista, puhumaan yli- 
malkaisuuksia, puhumaan ikäänkuin istuisi hän 
jossain rauhoitetussa huoneessa todellisen elämän 
vieressä ja juttelisi muutamien työstä lepäävien 
vieraitten huviksi. 

Kymmeniä kirjoituksen aiheita olen pannut syr- 
jään, koska ne sattuivat liian lähelle päivän vaaral- 
lisia kysymyksiä ja koska sellaisista kysymyksistä 
»saa» kirjoittaa vain ammattipolitikko tai sitten 
nimetön sanomalehtimies. 

Joskushan on sattunut, että kirjailijat ovat lausu- 
neet mielipiteensä julki. Etenkin ruotsalaisella 
taholla sellaista on tapahtunut: Hemmer, Gripen- 
berg ovat sanoneet sanansa jostakin hetken kysy- 
myksestä. Mutta se on ollut aivan satunnaista, 
mikään jatkuva suunnan viittominen ja yksityis- 
kohtiin ulottuva toiminta ei ole tullut kysymykseen. 

Saksalainen kirjailija Hans Grimm sanoo: 

»Minä väitän ja tahdon saada sanotuksi, että saksa- 
lainen kirjailija ei ole kyennyt täyttämään tehtä- 
väänsä kansaansa nähden, ei hän, eivätkä saksalaiset 
sielunpaimenet ja henkiset johtajat. Suurin syy on 
minun vakaumukseni mukaan kirjailijoissa ja pa- 
peissa, sillä näillä molemmilla ... on ollut parhaat 
tilaisuudet tehdä jotakin.» 

Hans Grimm katsoo siis, että kirjailijalla on vel- 
vollisuuksia kansaansa kohtaan. 

Tällainen vaatimus voidaan o ksileaä käsittää 
väärin. Hans Grimm sanoo itse: 

Ei pidä vaatia tendenssiä eikä propagandaa eikä 
tarkoitusta eikä oppia, näillä kaikilla ei ole mitään 
tekemistä taiteen kanssa.» 

Mutta hänen mielestään esimerkiksi Saksan kan- 
salla on oikeus vaatia kirjailijoiltaan, etteivät he 
pakene ja piiloudu, kun on kysymyksessä saksalainen 
elämä, saksalainen kehitys, saksalainen hätä. »Kaik- 
kein välttämättömintä näinä sekavina, kirjavina 
aikoina on synteesi, kokonaisnäkemys, suhteitten 
käsittäminen.» i 

Ja tämän synteesin etsiminen on Grimmin mukaan 
kirjailijan tehtävä ja velvollisuus. 


* 


Mikään ei ole helpompaa kuin tulkita tällaisia lau- 
suntoja väärin. 

Voidaan sanoa: 

»Emmekö = siis elä yksilöllisyyden aikakautta? 
Onko siis taiteilija vain yhteiskunnallinen tekijä?» 

Jokainen suuri yksilö on yhteiskunnallinen tekijä. 


Itse asiassa ylläesittämämme vaatimus ei ole mitään. 
muuta kuin — suuruuden vaatimus. 

Pois itsekkäästä pikkutaiteesta suureen taitee- 
seen! Se on Grimmin vaatimus toisella tavalla lau- 
suttuna. 

Suuri taide selvittää ja järjestää elämää yksilölle 
sekä kansalle. 

Christian Morgenstern sanoo Goethestä: 

yGoethe, ikuisesti rakentava, järjestävä, lääkitsevä, 
tietä viittova — — —» 

Mitä arvostelijat voivat hyvällä omallatunnolla 
kiittää useimmissa nykyaikaisissa kirjailijoissa? 

Joskus herkkiä tunnelmia», joskus »sattuvia 
luonnekuvia», joskus etevää sielunelämän »erittelyä», 
joskus kaunista vakavuutta tai hartautta. 

Mutta kuinka usein arvostelijalla on syytä sanoa: 

»Tässä avautuu pääsytie uuteen suuntaan! Tässä 
ei yritetä istua vanhojen jo puolikuivien puitten alle 
kuuntelemaan viimeisten lehtien suhinaa ja ”tyyty- 
mään' isien 'rauhaan' — tässä yritetään etsiä rikasta 
vihannuutta, tämän päivän luvattuja maita, joissa- 
moderni ihminen voi suorittaa innostavan päivä- 
työnsä ilman resignatiota, ilman »tyytymis»-tunnel, 
maa, ilman sitä vähän suonenvedontapaista 'rauhaa' 
jonka saa jos pakoittautuu istumaan sen lakastuvan 
puun alle.» 

Suuri taideteos ei milloinkaan näytä tietä taakse- 
päin tällaisiin ummehtuneisiin rauhanlehtoihin. Se 
ohjaa aina taisteluun. Sillä vasta tulisessa, ajan 
vaatimassa taistelussa on kunkin polven oikea, 
elämän siunaama rauha. 

* 


Palaan vielä Hans Grimmiin. Vaadittuaan kirjaili- 
joita suuntaamaan ajattelunsa kansan ratkaiseviin 
elinkysymyksiin hän väittää, että kirjailijan ei sovi 
ajatella vomaa mukavuuttaan eikä omia surumieli- 
syyksiään eikä omia heikompia tai voimakkaampia 
hurmioitaan ja pyyteitään ja himojaan eikä liioin 
taiteellista itsetyydytystään, joiden kaikkien vaiku- 
tuksesta uusi kaunokirjallisuutemme on niin toivot- 
toman leikittelevää ja tehotonta.» 

Tehotonta, sitä juuri on aikamme kirjallisuus 
liian suuressa määrin. 

Siihen täytyy taas tulla ydintä. Sen pitää olla 
ravintoa kansalle, taikaravintoa, joka antaa muuten 
saavuttamattomia voimia. 

Kirjallisuuden pitää olla tärkeänä jarealisena 
tekijänä kansan elämässä. Ellei se ole sitä, ei sillä 
ole olemassaolon oikeutusta. 

Kersti Bergroth. 


P'OUTIT JA PUUTT 


KELLOT. 


(»THE BELLS»). 


Julkaisemme toimittaja Oskari Nousiaisen tekemän uuden suomennoksen amerik- 
kalaisen EDGAR ALLAN POEN (1809—49) maailmankuulusta, osaksi Schillerin vaikutuksen 
alaisena syntyneestä runosta »The bellsy, Elämässään paljon kärsinyt, kurjuudessa kuol- 


lut runoilija on paitsi suggeroivia kauhukertomuksiaan luonut ihania runoja, jotka hyvät- 


levät äänteellisellä sulollaan ja musikaalisuudellaan korvaa. Niissä on jotain mystillistä, tuon- 


puoleiseen viittaavaa, joka muodostaa vastapainon runoilijan katoavaisuus- 


ajatusta hautovalle syvälle pessimismille. 


KUULKAA, REET JA KULKUSET — 
HOPEISET! 
RIEMUN RIKKAAN MAAILMASTA TULVII KIRKKAAT 
SÄVELET 
HEI, NE HELKKÄÄ, HELKKÄÄ, HELKKÄÄ 
HALKI JÄISEN TALVIYÖN! 
TAIVAANKAARI SYTTYY, VÄLKKÄÄ, 
ON KUIN KIDEMERTA PELKKÄÄ 


HÄIDEN KELLOT HELKÄHTÄÄ 
SOINNUT NÄÄ 
ONNEN SUUREN SALATUSTA MAAILMASTA VÄRÄJÄÄ! 
RIEMUIN KULTAKELLOT LYÖ! 
TUOKSUN HUUMAA HENKII YÖ 
KIRJOKULTA-SOINTUJEN 
SULOKAIUT KANTAEN 
NIITTYIN TAA 
KORVAAN TURTURKYYHKYSEN, MI KEHÄÄ KUUN 
TUIJOTTAA! 
SÄVELVIRRAT HUMINOI, 


IT: 


HOHTO YLHÄN TALVIYÖN; 
KELLOT SAMAN SOINNUN SAA, 
RUNON RYTMIN KAIUTTAA. 
NIINKUIN LUMON LOIHTIMINA HOPEISET TIU'UT SOI-- 
TALVI-ILTAAN SOI, SOI 
SOI, SOI, SOI — 
HELKÄHDELLEN, HELSKÄHDELLEN AILAKOI. 


LÄHTEHIÄ SULOSOINTUJEN, KAS, KUOHUT KUKKUROI 
LEMMEN, OI, 
HURMAA SOI — 
HUOMEN-ONNEN TARINOI! 
HYPPYYN, TANSSIIN VIEDÄ VOI 
HELKKYVÄISET, VÄLKKYVÄISET 
KULTAKELLOT, KUN NE SOI, SOI, 
KUN NE SOI, SOI, SOI, SOI, 
SOI, SOI, SOI — 
LAULUNLENNOIN, HELKKEIN HENNOIN KUN NE SOI! 


PALOKELLON PRONSSI Sol — 
VAIKEROI! 
MINKÄ KAUHUN KIIHKOSOINNUT YÖSSÄ KUMINOI! 
TURMANVIESTI ULVAHTAA 
TUSKAA, UHKAA VALTAVAA! 
SANAT HÄTÄÄ TURHAAN. SOI, 
KAUHUN, OI, VAIN HUUTAA VOI 
SÄVELET 
HULLUN-MIELETÖNNÄ KIRKUIN, VALITTAEN, 
RUKOILLEN 
ARMAHDUSTA, LEMPEYTTÄ HÄVITTÄVÄIN LIEKKIEN. 
AVARUUTEEN KOHOO, KIITÄÄ 
RÄIKKY EPÄTOIVOINEN, 
LIEKKIMEREEN KIRPOO TUO 
TAISTON-KIIHKO-SÄVELVUO; 
KUUHUN SAAKKA KALPEAAN 
TUSKANSOITTO SOI, SOI, 
EPÄTOIVON ÄÄNI SoI 
KIRKUEN! 


KUULKAA MALMIKELLOT SOI — 
KUMINOI! 
MIELEN JYLHÄN-VAKAVAKSI NIIDEN KAIKU 
MUUTTAA VOI! 
VAPISEMME YÖSSÄ NIIN, 
VIILTÄÄ LUIHIN, YTIMIIN 
KAUHISTAVA, SURUNKOLKKO SOITTO TÄÄ. 
TUSKAA JOKA VOIHKE NÄIDEN 
RUOSTUNEIDEN KURKUNPÄIDEN 
RÄMÄJÄÄ! 
VARJOKANSA, AH, ON MAJAA 
TORNISSA, SEN SOITTO KAJAA, 
HYMÄJÄÄ 
KUNNIATA YLHÄÄ SILLE 
KAJAA, KAJAA KAIKU TÄÄ, 
ETTÄ IHMISSYDÄMILLE 
KIVEN NÄIN SE VIERITTÄÄ. 
OSA IHMIS-, ELÄINSUVUN 
EI NÄÄ AAVEET TORNINKUVUN — 
PEIKOT VAIN; 
KUNINKAANSA MALMIIN LYÖ, 
VARJOTANSSIN SOINNUT LYÖ — 
LYÖ; 


POHJATUULI 


LYN. 


KELLOT VONKUU, ULVOO, ÄRJYY, 
ILMARANNAT YÖSSÄ VÄRJYY 
KOHINASSA SYNKKÄIN KAUHUNAALTOJEN! 
KORVAA VIHLOO HIRVEÄT 
TUHOKAIUT, 
VAARANRAIUT, 
HILJENEVÄT, KIIHTYVÄT. 
YÖSSÄ KORVA KUULLA VOI: 
ULVAHDELLEN, 
RÄIKÄHDELLEN 
VASKI HUUTAA, VAIKEROI, 
TULEN KERA UHKAAN KIIHTYIN, VAIMENTUEN 
PRONSSI SOI, 
SOI, 
TUSKAA SOI — 
PALOKELLOT SOI, SOI, 
SOI, SOI, SOI — 
KAUAN KAIKUU, KAUAN RAIKUU, VAIKEROI. 


IV. 


KELLOIN JUHLASOITTO SOI, 

RINTA KOHOO, AILAKOI; 

MALMI RIEMUSOINNUN SOI, 
PEIKOT KIRKUU, KARKELDOI; 

RUNON TAHDIN KAIUT SAA, 
HAAMUTANSSI HULMUAA; 

MALMIN JUHLASOITTO SOI, 

MURINOI, 

RUNON RYTMIN SOINNUT SAA, 

SITÄ VÄRJYY, VAPAJAA 
KELLOT, KUN NE SOI, SOI — 

KUN NE SOI, SOI, SOI — 
VALITTAEN KUN NE SOI; 

SIELUKELLOT TAHDIN SAA, 
VAIKEROI — OI — OT: — 

ONNEA MYÖS TULVAHTAA 
HAUTAKELLOIN RYTMI VOI, 
RUUMISKELLOT, KUN NE SOI — 
KUN NE LAULAA, TARINOI — 
MALMIKELLOT, KUN NE SOI, SOI, 

SOI, SOI, SOI — 

VALITTAEN, NYYHKYTTÄEN VAIKEROI. 


POHJATUULI 


TAIDE JA TAIDEARVOSTELU. 


Tatteilija. 
T aidearvostelija. 


Taiteilija: Niin, mitäkö ajattelen taidearvoste- 
lusta? Suhtaudun siihen kielteisesti. Muuta en voi 
sanoa. Mitä hyötyä siitä olisi taitelijoille enempää 
kuin yleisöllekään? Minun ymmärtääkseni ei mi- 
tään jo senkin vuoksi, että taidearvostelija aina 
käsittää tehtävänsä perin pintapuolisesti. Hän ei 
ymmärrä taiteen keskeisiä kysymyksiä, hän sivuut- 
taa ne ja puhuu toisarvoisista kirjallisista asioista. 
En nyt kuitenkaan välitä esittää esimerkkejä. Joka 
tapauksessa olen sitä mieltä, että taidearvostelu on 
tarpeetonta. 

T aidearvostelija: Minä käsitän arvostelun tehtävän 
toisin. Olen sitä mieltä, että taidearvostelijalla on 
tärkeäkin tehtävä yleisön maun kehittäjänä. Mihin 
yleensä pääsisimme ilman taidearvostelua? Mitä mer- 
kitsisi taiteilijan työ inhimillisesti katsoen, ellei hä- 
nestä ja hänen saavutuksistaan kukaan kirjoittaisi? 
Uskallan olla tätä mielipidettä, vaikka myönnänkin, 
että taidearvostelulla, kuten kaikella inhimillisellä 
toiminnalla, on vikansa ja puutteensa. Seonensiksikin 
subjektiivista, kokonaan yksilöön sidottu. Mitä 
arvostelija tajuaa, mitä näkee, sen hän esittää ylei- 
sölle. Kuinka voisikaan toisin olla? 

Taiteilija: Anteeksi, että keskeytän! Pidän tätä 
rajoitusta suurena puutteena. Kuinka arvostelija, 
joka suhtautuu tehtäväänsä subjektiivisesti, voi 
työssään olla oikeamielinen? Se, joka lähtee tältä 
pohjalta, ei mitenkään voi tehdä arvosteltavilleen 
oikeutta. Ei mitenkään! Sillä jokainen yksilö on 
luonteeltaan, olemukseltaan, perin rajoitettu. Hän 
voi kenties ymmärtää jotain, kaikkea, taidetta koko- 
naisuudessaan, ei ikinä! Se on varmasti väärä lähtö- 
kohta. 

Taidearvostelija: Minä en parhaalla tahdollani- 
kaan voi sitä ymmärtää. Minä olen näet sitä mieltä, 
että objektiivisuus on jotain abstraktista, ajateltua 
eikä tosi-olevaa. Ken, toisin sanoen, pyrkii objek- 
tiivisuuteen arvostelussaan, se mielestäni jo on 
väärässä. 

Minä jatkan vielä esitystäni subjektiivisesta arvos- 
telusta, jota pidän epätäydellisyydessäänkin ainoana 
mahdollisena. En todella voi ajatella, että rehellinen 
ihminen voi muuta olla suurin piirtein katsottuna. 
Sanoin niin varovaisuuden vuoksi, sillä ymmärrän- 
hän toki niin paljon taiteesta, että tiedän siinä olevan 
puolia, joita voi nimittää objektiivisiksi. Tarkoitan 
tekniikkaa, osaamista sanalla sanoen. Jos taiteilija 

tekee piirustusvirheitä (joita ei voi perustella), jos 
hänen värinkäyttönsä on virheellinen y.m., niin 
niiden teroittaminen kuuluu arvostelijan niin sanoak- 
seni objektiivisiin velvollisuuksiin. Mutta sellaisten 
esittäminen ei käsittääkseni ole taidearvostelua kor- 
keammassa mielessä. . Taulu tai kuvanveistoteos 
voi olla virheetön eikä se sittenkään miellytä. 

Taiteilija: Mitä minä, mitä me taiteilijat väli- 
tämme siitä, miellyttävätkö teoksemme taidearvos- 
telijaa vai ei, kunhan ne ovat hyviä, virheettömiä. 
Kunhan ne eivät kuulu huonoon taiteeseen. Minun 
nähdäkseni meikäläiset taidearvosteliiat kirjoittavat 
niin paljon pötyä, tekevät niin paljon kirjallisuutta. 
Minun käsitykseni on se, että taidearvostelijan teh- 
tävän pitäisi rajoittua juuri näiden objektiivisten 
seikkojen toteamiseen. Kaikki muu — ja sen vuoksi 
koko meidän nykyinen taidearvostelumme — on 
pahasta. 

Taidearvostelija: En usko sitä. = Sillä silloinhan 
täytyisi puhua puhtaasta »toveriarvostelusta», siitä 
arvostelusta tarkoitan, jonka taiteilijat atelierissä 
toisistaan antavat. Ei, palaan jälleen taidearvoste- 
luun korkeammassa mielessä, johon jo viittasin. 
Minun ymmärtääkseni taidearvostelija ei voi pysäh- 
tyä ainoastaan huomauttamaan noista taideteoksen 
niin sanotuista objektiivisista seikoista, kuten mah- 
dollisista piirustusvirheistä, värien käytöstä y.m., ei, 
niiden täytyy hänelle olla tavallaan toisarvoisia suu- 
reita. Sillä kuinka sanoikaan Delacroix? Hän lausui 
joistakin teoksista — olivatko omia, en muista —, 
että virheet tekevät ne siksi, mitä ovat. Jos virheet 
ottaa pois, mitä silloin jää taideteoksesta jäljelle? 
Mutta jos näin on, jos taideteoksen arvo riippuu täl- 
laisista määrittelemättömistä suureista — ja niin 
minusta tuntuu —, silloin taidearvostelukin, siitä 
ei pääse mihinkään, pohjimmaltaan on subjektii- 
vista. Arvostelijan yksilöllisyydestä riippuu, mitä 
hän voi taidearvostelusta tehdä, aivan samoin kuin 
taiteilijan persoonallinen panos ratkaisee hänen 
luomistyönsä arvon. 

Taiteilija: Minusta taidearvostelu silloin menettää 
pohjansa. Ellemme pitäydy noihin mainitsemiini 
objektiivisiin seikkoihin, joudumme hyllyvälle poh- 
jalle. Arvostelun pitäisi, mikäli se on tarpeellinen, 
pyrkiä ainoastaan tältä pohjalta, nim. teknilliset 
seikat huomioon ottaen, yleispätevästi esittämään, 
miten taiteilija on tarkoituksensa toteuttanut, onko 
hän onnistunut vaiko ei. Siihen minusta taidearvos- 
telun tehtävä rajoittuu. 

Taidearvostelija: Luulen ymmärtäväni, mitä tar- 

(Jatk. siv. 16). 


KIRJALLISUUS 


PORTTEJA RAOITETAAN. 
Eino Railo: Silkkihuivi ja virsikirja. W.S.O.Y. 


Viime joulun jokseenkin hedelmättömästä kirjajoukkiosta 
muodostui minulle tohtori Railon uuden teoksen lukeminen mie- 
luisaksi yllätykseksi. Siitä huolimatta, että teoksen valtasävelenä 
jo kielellisesti alakuloisesa Aho—Sillanpää-väreilyssä, ovat uupu- 
muksen ja alistumisen valittavat äänet, jäi minulle vakuuttava 
tunne, että teoksen »Silkkihuivi ja virsikirja» näkemys ihmisten 
välisen sieluelämän virtauksesta on nykypäivien kirjallisuudes- 
samme poikkeavan syvälle tunkeutuvaa. 

Tarkoitukseni ei ole lähteä luomaan tästä ansiokkaasta teok- 
sesta mitään taiteellista, eri näkökannoilta arvioivaa puntarointia, 
vaan koetan saada suppean yhteisvedon niistä pääajatuksista, 
joita se on minussa herättänyt. Hämmästyksekseni on yleinen 
arvostelu sivuuttanut melkein vaieten sen puolen, mikä minun 
mieleeni on jäänyt ikäänkuin perusvoimana teoksesta. Siitä löysin 
ensikerran todella korkeamman näkemyksen asteelta katselevan, 
puolueettoman ja samalla totisen tilityksen sanan noista kan- 
samme kipeistä kohtaloista, joiden jälkeenjättämät kuilut 
näyttävät olevan kovin vaikeasti poistettavissa. 

Teoksen peruspsykologia on sinänsä kirjallisuudessamme melko 
harvinainen. — Rikas ja oppinut mies tunnustaa köyhän ja oppi- 
mattoman miehen lopultakin itseään jalommaksi, tunnustaa 
omasta menettelystään johtuvaksi syyllisyydekseen, että köyhä 
mies joutui taistelemaan johtajana punaisten rintamassa hänen 
taistellessa valkoisella puolen. 

Vaikkakin tekijä pidättyy köyhän miehen, Tinarin, sieluelämän 
myötäeletystä kuvauksesta, ei bän käsittele häntä kuitenkaan 
mitenkään ulkokohtaisena »kansasta» otettuna »tyyppinä», vaan 
antaa teoksensa minän tarkastella häntä elävänä ihmisenä, 
sanoisinko sielutieteellisenä probleemina. Mutta miksi tuo tus- 
kastuttavan raukkamainen heikkouden sävel: uskaltaisinko 
itsellenikään myöntää syyllisyyttäni? Tekijän kyky tunkeutua 
tekojen aiheuttajain alkusyihin olisi muodostunut mielestäni 
suorastaan nerokkaaksi, jos hän olisi rohjennut antaa henkensä 
leimuta ja kohota todellisen runoilijan luomispakon kaikkensa 
uskaltavaan pelottomaan voimaan ja syvällisyyteen. Näin olisi 
teos kohonnut suorastaan suuren taideteoksen väkevään draa- 
malliseen tehoon ja samalla vieden käsitystämme kappaleen mat- 
a eteenpäin muodostunut sovittavaksi tekijäksi kuilujen tasoit- 
ajana. 

Meillä vaaditaan tätänykyä vasemmalla, vieläpä keskustassa 
yhteiskunnallisten kysymysten käsittelyä kirjallisuudessa. Toh- 
tori Railon teos todistaa puolestaan, kuinka vähän tiedon syvä- 
muokkausta vailla olevat aivot kykenevät saamaan selvää yh- 
teiskunnallisten probleemien ratkaisuista. Heillä ei ole muuta 
kuin vaistojensa äänet hyvästä ja pahasta, oikeasta ja väärästä, 
tuhoa tuottavat vihassa, suuret rakkaudessa. 

»Silkkihuivi ja virsikirja» näyttää, mitä kuiluja tuottaa luokka- 
kasvatus ihmisten väliin, kuiluja, jotka eksyttävät heidät katse- 
lemaan toisiaan epäluulon ja vihamielisyyden muurien takaa, 
estäen lähentymästä toisiaan ihmisinä. — Lukiessani toht. 
Railon kirjaa alkoi mielikuvitukseni elää ja loihtia kiihkeitä 
toiveita, että tekijä olisi kirjansa lopussa antanut vihamieh'ltä 
pudota suomusten silmiltä, antanut heidän kokea uudestisynty- 
misen ilon ja suunnaten katseensa tulevaisuuteen lähteä yrittä- 
mään yhteisvoimin. Silloin hän olisi päätynyt sille yhteiselle 
tielle, mitä Suomen taisteleva nuoriso tänä hetkenä kulkee. 
Tähän ei tekijällä ollut voimaa, vaan teos päättyy lannistumit 
seen, kuolemaan oman käden kautta ja kuoleman odotukseen. 
— Tällaisena on teos mielestäni inhimillinen todistuskappale, 
joka paljastaa vanhan ja uuden ajattelun ristiriidan. 

On kuitenkin kiitollisuudella todettava, että tämä teos on 
rehellisesti pystytetty tienviitta, joka näyttää, miten työ on 
aloitettava. Se on enne, että tulevaisuus on tuova kirjallisuu- 
teemme uusia, elämänvoimaksi puhkeavia säveliä. Samalla kuin 


se ilmaisee, että kirjailija elää kohoavan henkisen kehityksen 
murrosaikaa, on se todistus, että luovan sielullisen elämän 
perusedellytykset ovat eetilliset arvot. 


nto Koskela: Helena ja valhe. Gummerus. 


Hämmästyttävää on nuorison rohkeus! — Eikö ole hiukan 
nurinkurista, että nuoret pojat kirjoittavat avioliitosta, kun sen- 
sijaan vanhat miehet eivät siitä välitä puhua mitään? Puhuak- 
seni setämäisesti sanon, että Unto Koskela on nuorukainen ja 
nuorukaisena ehdottomasti lupaus. Hän osoittaa melkoista psy- 
koloogista herkkävaistoisuutta, mutta hänen henkilönsä eivät 
vielä kestä yksilöllisyyden puntariin nostamista. He ovat tois- 
taiseksi naisten tunteita liikuttavia vähän väkevöityjä viikko- 
lehtisankareita. 

Mielestäni olisi paikallaan, että Koskelan ikäkaudella kirjoi- 
tettaisiin esim. rehellistä ylioppilasromaania tai jotain siihen ver- 
rattavaa. Luulisin sellaisessa taiteellisen onnistumisen olevan 
paljon varmempaa, sillä silloin ei vielä auta vaatiakaan mitään 
kirkastunutta elämänkäsitystä ja maailmankatsomusta, vaan 
riittää, jos valtasävelenä on todelta vaikuttava elämäntunne. 

Koskelalle niinkuin jokaiselle kirjailijalle olisi hyväksi, jos jak- 
saisi heittää pois kaiken halpahintaisen, tutkia itseään ja kuun- 
nella suurten miesten syviä ääniä, jotka kantautuvat kaikkien 
aikojen yli. Ehkä hän silloin löytäisi pohjan, mistä hänen luon- 
taiset lahjansa pääsisivät kehittymään. 


Tyyne Maija Salminen: Elämä jatkuu. W.S.O.Y. 


Tyyne Maija Salminen on uusin ja myös ikänsä puolesta nuo- 
riin kuuluva tulokas kirjallisuuteemme. Sanottakoon heti, että 
hänen otteensa on poikkeuksellisen vakava ja tosi. »Elämä jat- 
kuu» ilmentää joka sivullaan väkevää todellisuutta kuvastavaa 
elämäntunnetta. — Kirjan ilottomuus, yksitoikkoisena jatkuva 
päivien harmaja kierto, ulkonaista puolta realistisesti korostava 
arkielämän tausta, akkojen jokapäiväiset puheet, niiden syvim- 
pänä kohteena toimeentulon huolet ja aistielämän punainen 
lanka, — siinä teoksen ydinsisältö. Luettuaan kirjan on lukijalla 
persoonallinen kuva Tyyne Maija Salmisesta. Teos jättää vakuut- 
tavan tunteen, että tällä nuorella kirjailijalla on oma alueensa 
huomispäivän kirjallisuudessa. 

Mutta lahjakkaalle kirjailijalle on hyödyksi, että arvostelija» 
ilmaisee rohkeasti myös puutteet ja ajatuksensa kehityssuun- 
nasta. Luettuani kirjan »Elämä jatkuu heräsi minussa kiihkeä 
ikävä julistuksen sanaa. Teoksen ilmentämä elämä on pai- 
nostavan raskasta ja paikallaan seisovaa, vailla kehitystä ja 
kaikkea pyrkivää ponnistelua. Suomalaisten kirjailijain eri- 
koinen intohimo on aina ollut kirjoittaa oikein »maan tasalta». 
Tahdotaan kuvata milloin vtyöväkeä», milloin »kansaa» ja seuraus 
on, että kirjallisuutemme, hiukan liioitellun kuvaannollisesti pu- 
huen, ei sisällä juuri muuta kuin jollakin tapaa alamittaisia yksi- 
löitä, »tyyppejä», joista lukiessaan kansa masentuu ja vierautuu 


+ kirjallisuudesta. Elämähän on yksilöiden moninkirjava joukko 


kuningassieluista kerjäläisiin. Vaistomme janoavat esikuvia, 
joiden viitoittamille teille voisimme suunnata elämäämme. 
Miksi meidän siis pitää välttämättä täyttää kirjallisuutemme 
ihmiskuvilla, jotka saattavat sekä maailman että itsemme tuohon 
sietämättömään mitättömyytemme luuloon? 

Tyyne Maija Salmisen teos on rehellinen läpileikkaus tuollai- 
sesta eukkojen hallitsemasta laitakaupungin elämästä. Mutta 
miksi heidän kaikkien täytyy olla niin kiusallisen samankaltaisia? 
— Tyyne Maija Salmiseen kiinnitetään hänen esikoisteoksensa 
jälkeen toiveita, että hän nousisi tekijäksi, joka ei petä kutsumus- 
taan, vaan toisi Suomen kansalle esille parhaan ja elinvoimaisim- 
man, mitä hän on löytänyt työväen sielusta. Silloin hänellä tulee 
olemaan sijansa isänmaamme tulevaisuuden rakennustyössä. 

Yrjö Koivukari. 


pts 


POHJATUULI 


VAIN VIISITOISTA VUOTTA. 


Kirj. Usko Hurmerinta. 


Omistettu uudestisyntyvän, onnellisen Suomen vartijoille. 


POIKANI: 

VIISTOISTA VUOTTA MA MAANNUT VAIN 

OLIN HAUDASSAIN, 

MINUN RUUMIINI, MUTTA SIELU EI: 

SEN KESKELTÄ TAISTELUN MELSKETTÄ VEI 
JOKIN KORKEUTEEN, 

KUN SYÖKSYSSÄ RYNNÄKÖN KIIVAIMMAN 
MINÄ TUNSIN VIHLAISUN POLTTAVAN, 

NÄIN TOISTEN RIENTÄVÄN VOITTOA PÄIN, — 
MINÄ JÄLELLE JÄIN 


— KUOLLEENA. — NE SINNE MUN HAUTANI LOI, 


NE PYSTYTTI KIVEN JA SEPPELET TOI 
JA NE KIRJOITTI KIVEEN: 

sEI MILLOINKAAN 
NÄÄ SANKARIT VÄISTYNEET PAIKALTAAN. 
HE HENGELLÄÄN LUNASTIVAT VAPAUDEN; 
ME VAALIMME PERINNÖN SEN» 


JA MUN OLI NIIN HYVÄ HAUDASSAIN 
VAIKKA KUOLLUT OLIN.— EI, UNTA SE VAIN 
LIE OLLUTKIN? — — — 

LÄPI KUMPUNI MULLAN MA KATSELIN, 

KUN VAPAANA KANSA ASKAROI, 

VAPAANA LAULU JA NAURU SOI. 

KÄVI UUSIN USKOIN PELLOILLA TYÖ, 

OLI POISSA SATOJEN VUOSIEN YÖ. 

MA KATSOIN JA NÄIN SEN RIEMUITEN 

KERA TOISTEN VAINAJIEN. 


POIKANI: 

VIISTOISTA VUOTTA MA MAANNUT VAIN 

OLIN HAUDASSAIN, 

KUN LÄVITSE KUMPUNI MULLAN JA MAAN 
KÄVI VIIMA. MÄ HAVAHDUIN: KAUTTAALTAAN 
NÄIN KUKKIEN KUOLLEEN, JA AURINGON 
NÄIN PEITTYNEEN PILVIEN VARJOHON. 

NÄIN PELLOILLA-KULKEVAN KYNTÄJÄIN 

EI RYHDIKKÄINÄ, VAAN PAINUNEIN PÄIN, 
ÄÄNETI, SILMISSÄ PALAEN 

SAMA MURHE JA VIHA, MI VUOSIEN 

TAKAA MEIDÄT SAI TARTTUMAAN TAPPARAAN 
Ja SEN ISKEMÄÄN SORTAJAAN. 


MITÄ KUMMAA TÄÄ? TÄTÄ KÄSITÄ EN? 
MINÄ KÄÄNSIN KATSEENI TOISAALLEN 

JA KAUHISTUIN, OLI TOTTA SE NIIN: 
OLIPALATTU AIKOIHIN ENTISIIN. 
NÄIN KANSANI KOHTALOON TARTTUNEEN 
SAMAIN KÄSIEN, JOISTA EI TARKALLEEN 
VIELÄ KULUNUT VELJESMURHIEN VERI! 

OI, MAANI, NÄIN PIANKO HUKKA SUN PERI? 
SENVUOKSIKO ARMOSTA SILLOIN NIIN 
MAANPETTUREIN ELÄMÄ SÄÄSTETTIIN, 
ETTÄ KERALLA UUSIEN JUUDASTEN 

HE NYT MYISIVÄT KANSANSA VAPAUDEN? — 
JA, POIKANI, VIISTOISTA VUOTTA VAIN 

OLIN VASTA MA MAANNUT HAUDASSAIN! 


YLÖS NOUSIN JA PATSAANI KIVIHIN 

KÄSIN TARTUIN VIHASTA VAPISEVIN, 

SEN KAADOIN JA VALHESEPPELEN 

POIS LUOTANI HEITIN INHOTEN: 
MINUNTÄYTYIKÖKAATUASIKSI VAIN, 
ETTÄ KAATUASAIN? 


POIKANI: 
SINÄ TULIT JA VELJENI. 
USKOIN PAATISIN 
TE KÄVITTE PATSAANI KIVIHIN 
NE NOSTAEN ENTISTÄ KORKEAMMALLE 
JA VANNOITTE VALAN: 

»TÄLLE MAALLE 
EI KOSKAAN SORTAJAN JALKA JÄÄ, 
KUN MEISTÄ VAIN YKSIKIN HENGITTÄÄ» 
SEN KUULIN JA TAHDON USKOA SEN. 
TE LUOTTE MAALLE SEN HUOMENEN, 
JONKA ENSI SÄTEET ME LUNASTIMME 
VERIHINNOIN. SEN TEILLE TAISTELIMME. 


YLÖS! TAISTELUUN!, KUIN TULI PITKÄISEN 

TE LYÖKÄÄ, MAAN TOMUKS' POLTTAEN 

POIS MYRKKYINEN RUTTO JA VIERAS SAASTA! 
ETORJAINMAATATULESUOMENMAASTA! 
TAISTOON! JA HENGET SANKARIVAINAJAIN 

KÄY EELLÄNNE TIETÄ VIITOITTAIN. 


POHJATUULEN LUKIJAKUNTA, MUISTAKAA 


PA P E R I KA U P PAA MUSEOKATU 8. OSTROBOTNIAN VIERESSÄ. 


KANNATTAKAA YKSITYISYRITTELIÄISYYTTÄ! 

EDISTYSSEURAT JA NIIDEN NÄYTELMÄOHJELMISTOT. 


Ei kai tarvitse kenellekään selvittää, mikä on 
edistysseura ja mikä sen pyrkimys ja päämäärä. 
Uskoisi sen seikan olevan jokaiselle selvän tänä 
aikana, jolloin edistys- ja valistusseuroja on jokai- 
sella paikkakunnalla, kaupungissa ja maaseudulla, 
montakin samalla paikkakunnalla. Ja huolimatta eri- 
laisista nimistään, niillä kaikilla on sama päämäärä: 
etupäässä nuorisoon suuntautuva henkinen kehittämi- 
nen ja kasvattaminen siveellisaatteellisella pohjalla. 

On luonnollista, että näiden seurojen — paitsi 
varsinaisten esitelmä- ja keskustelutilaisuuksien — 
myös muiden tilaisuuksien, kuten juhlain ja iltamien, 
tulee ohjelmansa puolesta olla jalojen aatteiden julis- 
tajia, aatteiden, jotka seura on omaksunut ja joita 
se tahtoo yleisölleen selventää. Viimeisenä kymme- 
nenä vuotena on tässä suhteessa kuitenkin ollut 
huomattavissa ilmiöitä, joihin edistysseurojen työn- 
tekijäin on syytä kiinnittää vakavaa huomiota ja 
koettaa ohjata seuraelämän kehitystä uusille urille. 

Epäämätön tosiasia nim. on, että ensimäisen aat- 
teellisen tuulahduksen ohi mentyä seurojen toimin- 
nassa usein on tapahtunut aatteellisten ja siveellisten 
periaatteiden höltyminen, mikä on omiaan johdatta- 
maan nuorisoa kokonaan päinvastaiseen suuntaan 
kuin mitä seura alkuaan on päämääräkseen asetta- 
nut. Jätämme tässä kokonaan käsittelemättä sen 
surullisen tosiseikan, että monissa seuroissa kaiken- 
laisten muotitanssien matkiminen on saanut suu- 
rimman tilan iltamien ohjelmissa, haluamme vain 
kiinnittää huomiota makusuuntaan suuresti harras- 
tettujen seuranäytelmien valinnassa. Eivätkä viime- 
aikaiset ilmiöt sillä taholla ole suinkaan ilahdutta- 
via. — Ajattelemme nyt etupäässä maalaisnuoriso- 
seuroja ja niihin kuuluvaa maalaisnuorisoa, jonka 
pysyminen — nykyajan sivistyksellisiäkin arvoja 
tavoitellessaan — vanhemman ajan patriarkkaali- 
sen ryhdin säilyttämiseksi. Sillä tuon kansan perus- 
kerrosten siveellisen ryhdin säilyttäminen on loppu- 
jen lopuksi koko kansan terveen elämän ja kehityk- 
sen pohja ja perusta. 

Viimeaikojen väärän vapaamielisyyden = mieli- 
lauseita on »L'art pour Vart» — taide taiteen vuoksi. 
Se on hyvin usein tahdottu selittää siten, että jo- 
kainen korkeihin siveellisiin päämääriin tähtäävä 
taide ei ole kyllin hyvää, ei ansaitse täyden taiteen 


nimeä. Taide on tahdottu vapauttaa kaikista aat- 
teellisista pyrkimyksistä ja menty siinä niin pitkälle, 
että kaikkinainen siveettömyyskin on ollut sallittua, 
kunhan se vain on ollut taiteellista». Tämä vapaa- 
mielisyys on jo myrkyttänyt koko maailman näy- 
telmätuotannonkin. Se puolestaan on taasen myr- 
kyttänyt yleisen maun siihen määrään, ettei pidetä 
näytelmää paljon minään, jos ei se sisällä enemmän 
tai vähemmän peitettyjä ruokottomia letkauksia ja 
vitsejä. (Huom! Operettien ja ilveilyjen tekstit!) 
Jos taas näytelmään on kiedottu jonkun jalomman 
aatteellisen asian ajaminen, ovat arvostelijat aina 
valmiita huutamaan taidetta huonontavasta »ten- 
denssistä», tarkoituksellisuudesta. 

Jätämme tässä kokonaan sivuun ne syyt ja läh- 
teet, mistä sellainen epäsiveellisyyttäkin julkisesti 
suosiva taidesuunta on saanut alkunsa ja mihin 
se lopullisesti tähtää, haluamme vain kiinnittää huo- 
miota siihen tosiseikkaan, että moinen makusuunta 
on jo saanut huomattavaa jalansijaa edistysseurois- 
sammekin. 

Tämän kirjoittaja on saanut tietoja varmalta ta- 
holta siitä, että nuorisoseurat yhä enemmän vaati- 
vat näytelmäohjelmikseen kaupunkilaisteatterien 
malliin kaikenlaisia kevytmielisiä ilveilyjä, jotka 
ovat edellä kosketellun taidesuunnan todellisia kuk- 
kia ja kuvastavat nykyajan veltostunutta siveel- 
listä ryhtiä. Jos näytelmien hakijoille suosittelee 
aatteellisia tai siveelliseltä kannalta moitteettomia 
näytelmiä, ei niitä oteta huomioon senvuoksi, ettei- 
vät ne »mene yleisööny. Täytyy ehdottomasti mennä 
turmeltuneen kaupunkilaismaun mukana ja esit- 
tää epäilyttäviä ulkomaalaisia -ilveilyjä, joiden 
jokainen vähänkin asiaa punnitseva tietää olevan 
aatesisällöltään aivan vastakkaisia niille tarkoitus- 
perille, mitä nuorisoseurat tavoittelevat. 

Ei. Jos edistysseurat tahtovat todellakin ajaa 
jaloja tarkoitusperiä, on koko niiden toiminnassa ja 
näytelmienkin valinnassa sanouduttava 1rt! siitä 
ylipilaarisuudesta», joka murheellisella tavalla on 
jo imeytynyt koko kulttuuri-elämäämme ja pilannut 
ihmisten terveet siveelliset käsitteet. Sitä uutta elä- 
män käsitystä, jota tämäkin lehti on ryhtynyt kan- 
saan istuttamaan, tarvitaan kipeästi edistys- ja 
valistusseurojenkin toimialoilla. Puseromies. 

POHJATUULI 


AIKAMME KESKEISIN KYSYMYS KAJ MUNKIN 
KÄSITTELEMÄNÄ. 


Kaj Munkin »Sanan» edessä ovat arvostelijamme 
yleensä »mykistyneet», »vvaienneet hartaina», kehoit- 
taneet »kutakin itseään tilittämään suhteensa» k.o. 
näytelmään j.n.e. Tämä mykistyminen heti kun 
on kysymys todella vakavista asioista on hyvin omi- 
naista tälle ajalle. 

Mutta on vaarallista yrittää vaikenemalla kuolettaa 
aikamme tärkeimmät kysymykset ja polttavimmat 
probleemat. Ne, joiden ohi ei mitään tietä uuteen, 
hedelmällisempään tulevaisuuteen ole olemassa. 

Antaa mielellään anteeksi Maj Munkin näytelmän 
suuret taiteelliset puutteet, m.m. kömpelön, kulu- 
neen replikoinnin j.n.e., kun toteaa, että tässä näy- 
telmässä on todella — vaistomaisesti tai tietoisesti 
— osuttu suoraan ajan keskeisimpään kysymykseen 
ja kyetään — vaistomaisesti tai tietoisesti — sano- 
maan siitä jotakin positiivisesti valaisevaa. 

Tämä keskeinen asia on: 

Aikamme koko henkinen elämä, myöskin kristilli- 
syys, on niin hedelmätöntä kuin on sen vuoksi, että 
me emme voi uskoa näkymättömän maailman reaali- 
suuteen. 

Ja Munk sanoo melkein selvästi, että vasta siitä 
alkaa vuusi aika», kun tämä realiteetti jälleen taju- 
taan. 

Sen vuoksi on nykyisen kristillisyyden julistus 
niin voimatonta ja tuottaa niin vähän hedelmää, 
että sillä itselläänkään ei ole elävää tuntoa ja tietoa 
henkisestä todellisuudesta. Näkymätön maailma on 
kuin kadonnut saavuttamattomiin etäisyyksiin, kuo- 
leman taa. 

Nykyisen kristillisyyden julistus synnistä ja ar- 
mosta ei saavuta ihmisiä, sillä mitä muuta kuin tyh- 
jiä abstraktioita voivat sellaiset käsitteet kuin 
synti ja armo olla ihmiselle, joka ei voi uskoa muun 
kuin aineellisen maailman todellisuuteen. 


* 


Munkin näytelmän Johannes symbolisoi sellaista 
nykyajassa elävää ihmistä, jolle »näkymättömät» 
olennot ja voimat ovat todellisuutta, jonka hän 
näkee ympärillään ja jonka keskellä osa hänen ole- 
mustaan elää. Sellaista ihmistä pitävät tosiaan mel- 
kein kaikki tämän ajan tavalliset» ihmiset hulluna. 
Ja hän itsekin saa tuntea itsensä tavallaan hulluksi. 
Johannes sanoo olevansa Kristus. Tulee mieleen 
Paavalin sanat: »En minä, vaan Kristus minussa.» 
Jälleen on Johannes symbooli: sellaiselta kuin hä- 
nestä, niin vaikealta, täytyy tällä hetkellä tuntua 

jokaisesta todella Kristuksen hengen täyttämästä 
ihmisestä hänen liikkuessaan sekä Kristuksen kiel- 
täjien että hänen tunnustajiensa parissa. 


* 


Johanneksen ja lapsen tekemän ihmeen Zaatu ei 
merkitse oleellista. (Kun puhutaan juuri kuolleen 
herättämisestä olisi katsoja kyllä taipuvainen sa- 
moin kuin näytelmän lääkärikin uskomaan vale- 
kuolemaan.) On kysymys vihmeestä» yleensä, sen 
mahdollisuudesta. 

Eräs arvostelija ja monet muut ihmiset itsestään 
tai häntä siteeraten ovat sanoneet, että olisi loogilli- 
sempaa ja ehyempää, jos Johannes olisi tehnyt ihme- 
työnsä hulluna eikä vasta täysijärkiseksi tultuaan. 
Tyypillisen nykyaikaisen ajattelun kannalta se 
ehkä kyllä olisi »loogillisempaa» j.n.e. Mutta tätä 
täytyy ajatella itse näytelmän loogillisuuden kannalta: 
Munk puhuu myös tulevaisuudesta, vanha Mikkel 
odottaa vuutta aikaa», uutta profeettaa. Juuri po- 
jastaan Johanneksesta. Eikä hän suinkaan odota 
uutta aikaa, jossa mielipuolet ovat profeettoja ja 
suorittavat ihmetekoja, t.s. auttavat ihmiset jälleen 
uskomaan aina läsnä olevan näkymättömän maa- 
ilman todellisuuteen, joka vaikuttaa ihmiseen ja johon 
myös ihminen vaikuttaa. 


On tärkeää huomata, millainen ihminen Johannes 
oli. Hän ei ollut kuka tahansa uskovainen, vaan 
henkisesti hyvin kehittynyt ihminen. Hänellä oli taka- 
naan pitkä ajatuksen ja kehityksen tie. Ei hänen 
uskonsa ole mitään n.s. lapsenuskoa. Se on henkis- 
ten maailmojen yhteyteen päässeen ihmisen tretoa. 

Lasta, lapsen uskoa Johannes käyttää välikappa- 
leena ihmeen teossa. Mutta on hyvin suuri ero sillä, 
ajatellaanko, että lapsi uskoo vain, koska aikaihmi- 
set hänelle sanovat, siis »uskottelevat», vai ajatel- 
laanko, että hän »uskoo», koska hän ei ole vielä niin 
irtautunut näkymättömästä todellisuudesta kuin 
aikuiset, vaan elää vielä osittain itsetiedottomasti 
yhenkisessä» maailmassa, jossa vihmeet» eivät ole 
ihmeitä, vaan luonnollisia asioita. 

Olisin näytelmän muun sisällön perusteella tai- 
puvainen uskomaan, että Munk ajattelee lapsen 
uskosta jälkimmäisellä tavalla. 


* 


ESTERI SUONTAAN LIIKUNTAKOULU. 


Esteri Suontaan Liikuntakoulu esitti - matineassaan tammi- 
kuun 7 p:nä saman ohjelman kuin aikaisemmassa näytännössään 
ennen joulua. Kuten liikuntakoulujen näytöksissä yleensä, oli oh- 
jelmassa sekä voimistelu- että tanssiosa. 

Voimistelunäytöksen alkupuoli oli kiitettävä. Voimistelijat 
saivat voimakasta ja monipuolista liikuntaa, mikä on voimiste- 
lun tärkein tehtävä. Samalla esitys ilmensi johtajan hyvää 
keksintä- ja ryhmittelykykyä sekä todisti, että suoritustulosten 
saavuttamiseksi oli tehty tunnollista työtä. 

Mutta vähitellen alkoi katsoja ihmetellä. Voimisteluesityk- 
sessä vilahteli osia, jotka panivat kysymään: mikähän tämän 
tarkoituksena lienee? Ei suinkaan liikunta sinänsä, toivottavasti 
ei myöskään ulkonaisen vaikutuksen tavoittelu. Esityksen jatku- 
essä vakuuttautui kuitenkin yhä enemmän jälkimmäisestä. 

Mikä muu kuin nerokas keksintö tulevaksi vetonumeroksi oli 
vvoimistelu lautasia käyttäen». Allekirjoittanutkin oli siltä osalta 
ohjelmaa jo etukäteen odottanut jotakin erikoista, koska siitä 
oli ilmoituksissa mainittu. Mutta tulikin vain suuri pettymys. 
Sensijaan, että siinä olisi tullut esiin jotakin uutta voimiste- 
lullista, jäivät siitä mieleen vain erinäiset viiva, väri- ja valovai- 
kutelmat. Voimistelullinen puoli häipyi kokonaan tähän häi- 
käisevään loistoon. 

Liikuntakoulusta näyttää tämän perusteella muodostuvan 
esiintymiskoulu, joka voisi maita mantereita kierrellen tarjota 
yleisölle miellyttävää huvitusta ja silmänruokaa. 

Tanssinäytöksen alkunumero erosi voimistelunäytöksen loppu- 
osasta melkein yksinomaan pukujen ja musiikin puolesta. Miksi 
ohjelma ensinkään oli jaettu kahteen osaan? Edellisessä oli pal- 
jon sellaista, mikä oleellisemmin olisi kuulunut tanssinäytökseen, 
jälkimmäinen taas liian vähän poikkesi voimistelullisesta. 

Tanssinäytöksen olisi pitänyt olla korkealla taiteellisella ta- 
solla, jotta jako voimisteluun ja tansseihin olisi ollut oikeutettu. 
Lukuunottamatta Loitsua ja Syytöstä eivät ohjelman 
eri puolet kuitenkaan sanottavasti eronneet toisistaan. 

Mielikuvitus on hyvä asia ja voimistelunjohtajalle välttämä- 
tön, määrätyissä rajoissa. Jos sitä käytetään liikaa, ammutaan 
helposti yli maalin. Voimistelun päämäärä on toinen kuin tans- 
sin. Sen tarkoituksena ei voi eikä saa olla voimistelu sen itsensä 
vuoksi, sen päämääränä on ihminen. Voimistelu palvelee ihmistä, 
mutta tanssitaiteen suhteen on asianlaita toinen. Ihminen, tai- 
teilija palvelee taidetta eikä hän ole valinnut taidetta, vaan 
taide hänet. Voimistelun suomaa virkistystä ja apua voi käyttää 
hyväkseen jokainen, joka vain ymmärtää oman etunsa tällä 
kohdalla. Se on erinomainen keino henkisesti ja ruumiillisesti 
voimakkaan ihmisen luomiseksi. 

Ellei voimistelun anneta olla voimisteluna, vaan tavoitellaan 
määrättyä taiteellista vaikuttavuutta, päädytään mauttomuu- 
teen. Kauneusarvoja voi silti vaalia ilman, että taiteellisesti epä- 
kypsä joukko vedetään sellaiseen, mikä ei todella ole lähtöisin 
siitä itsestään. 


Mitään kristinuskon vastaista ei näissä Munkin 
ajatuksissa ole. Sillä ei ainakaan Kristus eikä alku- 
kristillisyys ole kieltänyt ihmisiltä tietoa henkisistä 
maailmoista. Päinvastoin. Näyistä ja ilmestyksistä 
ja hengen voimalla suoritetuista teoista puhutaan 
Uuden Testamentin useimmissa luvuissa. Enkelei- 
den, valtojen ja. henkisten hierarkiain olemassa olo 
oli silloin selvää ja läheistä, eikä vain »tuonpuo 
leisia» asioita. Astrid Reponen. 


PUHJTATUUTI 


Voimistelulla on aina katsottu olevan suuret mahdollisuudet 
luonteen kasvattajana. Tätä tehtäväänsä se ei täytä, jos työn ja 
toiminnan päämääräksi tehdään näyttämöllä esiintyminen. 


Silloin vaikuttaa se luonteeseen pikemminkin pinnallistuttavasti. + 


Kehitetään vain puoliammattimaista tanssijatarkaartia, joka 
luulee olevansa kutsuttu uhraamaan elämänsä luulotellun taiteen 
alttarille eikä kuitenkaan kykene kohoamaan keskitasoa korkeam- 
malle. 

Suontaan koulun näytöksessä esiintyi myös koululais- ja lapsi- 
ryhmä. — Tuntuu miltei pyhyyden loukkaukselta, kun yleisöä 
huvitetaan lapsen viattomuuden kustannuksella. Mitä syytä on 
panna pienet lapset esiintymään, ellei anneta yleisölle mitään 
käsitystä oikeasta lapsivoimistelusta? Olisi ollut mielenkiintoista 
nähdä pienokaiset todellisessa työssä voimistelutunnillaan eikä 
vain eräänlaisessa aikuisten matkimisessa, joka ei millään tavoin 
ole heidän kehitykselleen edullista. 

Toivottavaa olisi, että liikuntakoulujen johtajat älyäisivät, 
missä on raja voimistelun ja tanssitaiteen välillä, Jos ne sot- 
ketaan toisiinsa, kuten valitettavan usein tapahtuu, kärsii toi- 
saalta voimistelun päätarkoitus, ruumiin kehittäminen, ja lii- 
kuntakasvatuksen jalostava vaikutus häviää, toisaalta tanssi- 
taiteen taso alenee ja ihmisten taidevaisto turmeltuu. 

Katri Mikkola. 


SUBJEKTIIVISIA HUOMIOITA. 
TURUN TEATTERIN 


Vilho Ilmari tuntuu ohjelmiston valinnassa yleensä uskaltavan 
seurata itsenäisiä polkujaan. Hän ei aina odota miten kappale 
on mennyt Helsingissä tai jossain muualla, mikä ohjelmiston 
valinnan periaate tuntuu olevan yleistä monelle muulle teatte- 
rille. Hän toi tänä syksynä parrasvaloon saksalaista virkapuku- 
ihannoimista ruoskivan komedian »Köpenikin kapteeni». Tosin 
hänkin oikeastaan siinä myöhästyi pari vuotta ja tuli nyt jollain 
tavalla post festum. Ajan mentaliteetti muuttuu nykyään hyvin 
nopeasti ja ivan ruoskan iskut eivät enää suloisesti kirvelleet. 
Luulen, että tämä kappale muutama vuosi sitten olisi mennyt 
kuin »terva kuivaan puuhun» — yleisöön nimittäin. — Mutta itse 
esityksestä voi Turun Teatteri ylpeillä, ja ohjaaja ja pääosan 
esittäjä, johtaja Ilmari erittäin! Jo niidenkin avujen vuoksi 
olisi turkulaisen yleisön kannattanut käydä kappaletta ahke- 
rammin katsomassa. Fsitys kokonaisuudessaan oli todellinen 
teatterin kyvyn näyte, kiinteä ja yhtenäinen alusta loppuun. Ja 
Vilho Ilmarin esitys nimiosassa oli kultivoitua, teknillisesti val- 
mista ja sattumatonta — lämmittävää näyttelijätyötä! 

Muuten: Turun Teatteri taistelee epätoivoista taistelua ole- 
massaolostaan suuren velkataakkansa painon alla. Milloin ne, 
joilla valta on, katsovat tarpeelliseksi päästää tämän taiteellisia 
arvoja urhoollisesti palvelevan laitoksen kaulasta kiristystä 
uhkaavan hirttonuoran? Eikö voisi hiukan poiketa vanhoista 
kaavoista avustusten jakamisessa ja auttaa ennenkuin se on liian 
myöhäistä? 


AULIKKI MIKKOLA 


oli ulkonaisesti loistavimpia ilmestyksiä, mitä Toscan osassa saa 
nähdä. Laulusta olen jäävi sanomaan mitään, mutta minulla on 
sellainen muisto, että Toscan aariat on ennemmin oopperassamme 
laulettu kirkkaammin, kantavammin, vakuuttavammin. Näyttele- 
misessä oli tehty paljon, liian paljon, kokonaiskuva jäi katkonai- 
seksi ja affektoiduksi. No, se ei ole kovinkaan pelottavaa, kun 
on sellaiset lahjat kuin neiti Mikkolalla. Kun sisäisille arvoille 
rakentava taiteilija hänessä voittaa opitut konstruktiot, niin on 
kaikki hyvin. Puseromies. 

-TERÄINENMIEKKA 


VAIN MUUTAMA SANA 


alemmuuskompleksiensa uhreina raivoaville tulenkantajille: 

Pohjatuulen tärkein ja vaativin tehtävä on rakentaa, ei repiä, 
taistella klikkien ja rahapolitiikan yläpuolella rehellisen luo- 
misvapauden puolesta tässä maassa. Siksi emme tuhlaa monta 
riviä hajoittavalle alamittaiselle sanomalehtipolemiikille. — 
olemme vain pakoitetut oikomaan Tulenkantajat-lehden moraa- 
littomasti levittämiä tietoja saadaksemme sekä kirjailijat että 
suuren yleisön heräämään huomaamaan, mistä on kysymys. 

Pohjatuulen idealismi ei ole vanhaa naiivia kamarihaaveilua, 
vaan todellisuuden pohjalta kasvanutta asiallista, ajattelun 
rajattomassa ketjussa materialistien toivottoman katsannon ohi 
kasvanutta, yhä korkeampaan tietoisuuteen johtavaa elämän- 
voimaa. Ihminen, joka tunnustaa aineen aatetta ja henkistä 
todellisuutta korkeammaksi, kehittää itse itsessään omaa kuolin- 
sairauttaan. On syvästi vastuutonta levittää sellaisia madaltavia 
oppeja kansalle, joka tänä ajankohtana on kyllin masentunut 
syvässä eksymyksessään. Tulenkantajain kiihoitus on rikollista 
työtä ennen kaikkea työväkeä itseään kohtaan. 

Haluamme myös vastata avoimesti, että Pohjatuuli on pon- 
nistanut julkisuuteen kokonaan ilman vieraita perustamispää- 
omia pohjautuen luottamukseen, mikä on aatteen voima. — 
Olisimme ajastamme jälessä, ilmaisisimme menettelyllämme, 
että emme ole päässeet tajuamaan nykyaikaisen elämänmuodon 
menestymisen perusedellytyksiä, jos emme avaisi Pohjatuulen 
palstoja ilmoittajille. Ja liikemiehet ovat todistaneet meille suuri- 
piirteisyytensä. — Silloin, kun Pobjatuuli iskee suoraan epä- 
kohtien ytimeen, he eivät vetäydy pois, vaan päinvastoin tuke- 
vat. Pohjatuuli tahtoo todistaa heti alkaissaan, että uusi, korkea 
Jiikekäsitys, jonka: mukaan aate, tarkoitusperä alistaa :ahan 
välikappaleekseen eikä päinvastoin, sisältää itsessään voittami- 
sen salaisuuden. Tämä kansa on nuori, palamaton kansa, maan 
tuotantovoimat rikkaat — kaikki odottaa raaka-ainetilassaan 
hengen voiman vapauttamista. 

Ymmärtäväinen lukija tulee ennenpitkää tajuamaan, että 
Pohjatuuli kokonaisuutena on selvän, omasuuntaisen ajattelun 
ja maailmankatsomuksen ilmaus. — Tiedämme, että varsinkin 
nykyisenä ajankohtana on Pohjatuulella korkea tehtävä, mutta 
juuri tuo vastuunalaisuuden ja velvollisuudentunne isänmaata 
kohtaan on meille kannustavana voimanantajana. 


SILLANPÄÄ MÄÄRÄNPÄÄSSÄ? 

Riemulla ei ollut rajaa, kun vasemmiston syli avautui Suomen 
suurimmaksi korotetulle kirjailijalle. = Etelätuulen kohinasta 
alkoi eroittua häähymnien säveleitä, häävieraitten tunteet pur- 
suivat esiin sekavana sanakuohuna, sulhaspojat, Sasut ja Eerot 


tanssivat hääpolskan notkuvien ruokapöytien ympärillä, heive- 
röinen Lauri-poika istui sensijaan syrjässä puhallellen lemmen- 


(Jatk. sivulta 10). 


koitat, mutta en siihen usko. En sittenkään. Arvos- 
telijalla on toki muitakin tehtäviä. Hän on ennen 
kaikkea välittäjä taiteilijan ja yleisön välillä. Hänen 
täytyy — siihen minä aina tulen — suhtautua tehtä- 
väänsä ikäänkuin laajemmalta pohjalta. = Minä 
lähden näet siitä, että taiteellinen luominen on 
mysteerio. Eikä mysteeriota kukaan voi selos- 
taa, sanokaamme, järkiperäisesti. Sen tajuaminen 
ja siitä kirjoittaminenkin on nähdäkseni tunne- 
asia. Arvostelijan täytyy vaistota kaiken sen, minkä 
hän panee paperille. Ja eikö tämä koske myös tai- 
detta? Ei sitäkään kukaan voi luoda ainoastaan 


huilullaan kaihoisia säveleitä. Ainoastaan Pecka ei voinut edes 
hääilossaan päästä irti hautajaistunnelmasta koska pelkäsi, että 
ekkä sammakot halkeaisivat. 

Häävieraitten keskellä seisoi »Elämän ja auringon» ja »Nuo- 
rena nukkuneen runoilija hämillään vieraita silmäillen, ehkä 
kysyen järkytettynä uskaltautuako avioliittoon noin karkeasti 
liehittelevän morsiamen kanssa. Mutta elämän kehitys on sääli- 
mätön. — Vatsan kasvaessa runoilijakin oppii kestämään poro- 
porvarin silmäniskut. Elämä on lujaa, ihminen parkkiintuu, 
pääasia on, ettei jää ilman tekijäpalkkiota. 

Liekö avioliitto tullut laillistetuksi? Emme tiedä, nauttiiko 
kirjailijamme levon onnea uudessa rauhansatamassa, vaan nä- 
keekö aviollisen piikkilanka-aidan takana kauhunkuvia hengen 
ja aineen diktatuurista. Toivomme, että runoilijan laiva ei olisi 
vielä määränpäässä, vaan joutuisi todelliseen suureen myrskyyn, 
mistä ei selviydytä silmännikkaajain palkinnon lupauksilla. 
Tällaista onnettomuutta toivoo tämän maan musta nuoriso 
suurimmalle kirjailijalleen! — Ehkäpä hänen silmänsä aukeni- 
sivat silloin näkemään missä hänen omansa ovat, eikä hänen tar- 
vitsisi etsiä heitä barrikaadien eikä rapakon takaa. 

Runoilijan elämänlaivan nykyisestä sijoituksesta emme uskalla 
sanoa mitään varmaa ennenkuin olemme asianomaiselta itsel- 
tään ottaneet siitä selvän. Siihen asti kuulemiin. 


»MIEHEN TIF). 


»Mitä tälle uudelle sukupolvelle kuuluu demokratia, joka vie 
kansan johtoon pyhät yksinkertaisuudet ilman vastuuntunnetta 
kansan kohtalosta. Mitä se välittää kansanvallasta, joka ei 
kykene maailman ainoaan suomalaiseen valtakuntaan perusta- 
maan suomalaista yliopistoa. Mitä se välittää vyleisvapaamieli- 
sistä» ja vkansanvaltaisista» fraaseista Sasu Punasen leipäpytyn 
vanteitten reunustamina.» 

(Erkki Vala Tulenkantajissa v. 1928.) 


Näin Erkki Vala v. 1928. Miten jylhä onkaan kehityksen 
tie intomielisestä nuorukaisesta nykyiseen Erkki Valaan — 
Sasu Punasen »leipäpytyn vanteiden» sitelijäksi, ruotsalaisten 
kapitalistien rengiksi j.n.e. Mutta ehkä Erkki Vala nousee it- 
sekin kerran vähän korkeammalle leipäpytylle, jos osaa työväen 
asialla oikein ratsastaa. 

Ritari peloton ja nuhteeton. 


älyllään, tunne on välttämättömästi tarpeellinen. 
Minusta arvostelijalle on tärkeätä tajuta taide koko 
laajuudessaan, hänen on ymmärrettävä taideteoksen 
sekä yksilöllinen että kansallinen merkitys, hän ei saa 
väsyä erittelemään sitä ainoastaan tekniikan kan- 
nalta, koska se tietäisi hänen tehtävänsä asiatonta ja 
tarpeetonta rajoitusta. Hänen tulee muistaa, ettei 
taidetta — tiedän, että siihen varsinkin takavuosina 
pyrittiin — milloinkaan voida erottaa ihmisestä. Se 
ei, toisin sanoen, ole olemassa itseään varten. Sille 
on toki korkeampi tarkoitus: ihmiskunta ja 
sen kehitys. L. Wennervirta. 


Helsinki 1984. K.F. Puromiehen Kirjapaino O.-Y. 


SI/USA 1 H : 


Uutta vuotta alkaessa, Y. K. 

Gunnar Suoahti, M aija Juvas. 

Uusi elämänkatsomus. K. M. Wallenius. 
Pohjatuuli ja IKL, Eino Mikkola. 

Kirjailija, Kersti Bergroth. 

Kellot. Edgar Allan Poe. 

Taide ja taidearvostelu, L. Wennervirta. 

Portteja raoitetaan, Y. Koivukari. 

Vain viisitoista vuotta, runo, Usko Hurmerinta. 
Edistysseurojen näytelmäohjelmistot, Puseromies. 
Kaj Munkin ”Sana”, Astrid Reponen. 

Esteri Suontaan Liikuntakoulu, Katri Mikkola. 


Kaksiteräinen miekka. 


TAKAAMAAN UKKUADUAUAKUUDUK DUI DURUAKUADUUU ARLA D UU LIU LARUUATUDUUUUUUL TULLU UU LUHIUDUHUU HUU AAUAUAAALII 


Heros Sukkakeskus 


on varmasti edullisin 
sukkien ostopaikka. 


Myymälät: 
Arkadiankatu 4. 


Korkeavuorenkatu 3. 

POHJATUULI 


Kirjallis=taiteellinen julkaisu 


Toimisto: 
Helsinki . Hallituskatu 17, h. 210 . 35316 


Lehti ilmestyy joka kuukauden 15 ja 30 p:nä 
Tilaushinnat !/, vk. 48:—, '/, 24:—,1/4 15:—. Irtonumerot4:— 
Ilmoitushinnat %/, sivu 1000:—, 1/> 600:—, 1/4 350:—, 1/, 200:— 


Taloudenhoitaja tavattavissa tiistaisin ja lauantaisin 
klo 17—20. Puh. 34395. Rehbinderintie 5—7B 17. 


Kuppi kahvia - - - 
Annos politiikkaa! 


Viihtyisä vapaahetkien viettopaikka 
on IKLn Po Helsinki IIIn kerho 
Fabianinkatu 28. D, (ylin kerros). 


AVOINNA KELLO 9-22 


Halvemmalla 
kuin luulette ostatte liikkeistäni 
kihlas ja kivisormuksia, kelloja, kulta-, 


hopeaz, tina: ja uusihopea-teoksia. 


S. Korhosen 
Kello: ja Kultatavaraliike 


Helsinki Fabianinkatu 27, puhelin 28174 
Kaisaniemenkatu 6, puhel. 38705 


Ken ei kukkaisiettä ymmärtäisi! 


Eiran Kukkakauppa 


on paras kielimestarinne. 


Myymälät: 
Tehtaankatu 21, puhelin 22504 
Museokatu 34, puhelin 46596 


S. O. K:n kahvipaahtimo 


on laskenut kauppaan kolmen entisen sekoituksen tilalle 


kolme uutta parannettua 


kahvisekoitusta 


joille on annettu edellämainitut helposti muistettavat nimitykset. 


s Kahvikulta'' on maukas ja halpa Minas:Riossekoitus, joka makunsa, näkyi: 
syytensä ja hintansa puolesta ehkä parhaiten S. O. K:n kahvisekoituksista sopii 
Suomen kansan kansallisjuomaksi. 

wKekkerikahvi'* on keskihintainen, hienonmakuinen ja taloudellinen Santosz 
Nicaragua-Liberiazsekoitus. Jos haluatte, että kahvinjuonti arkenakin muodos 
tuisi juhlaksi, käytätte »Kekkerikahvia». 


wJalokahvi'* on S.O.K:n keskihintaisista laaduista paras, erittäin hienon: 
makuinen ja voimakas Salvador:Puerto Cabello:Mokkassekoitus. Nimensä 
mukaisesti siitä saadaan todella jalo juoma, jolle oikean Mokka-kahvin lisäys 
antaa oman arvonsa. 


S. O.K:n nimi takaa kahvin S.O. K:n paahdettua kahvia 
hyvän laadun ja päiväys myyvät kautta Suomen kaikki 
pussin pohjassa tuoreuden. S. O. K:n jäsenosuuskaupat 


K. F. Puromiehen 
Kirjapaino Oy. 


Helsinki 
Hietalahdenranta 17 
Puhelimet: 33257 & 26422 


uoritetaan kaikenlaisia kirjapaino- 
töitä, kuten kirja, aikakauslehti-, 
kuva-, nuotti-, liikes ja tilapäiset 
painatukset ensiluokkaisesti, no= 


peasti ja kohtuullisilla hinnoilla. 


va stnan taa TLTTTA maataan TTÄEE 
Hinta 4 mk. HELSINKI 1934 . K. F. PUROMIEHEN KIRJAPAINO O.-Y. 


